
ডা. সুকুমার সিংহ বিমল 
ডা. কণিকা দেবী 


ছিয়গিরে শ্নেহাশিষ্ল- 


প্রকাশকর কথা ছি-আকচুটি 


কবি বার অনুবাদক ধনঞ্জয় রাজকুমার গিরকর অনুবাদ করা মেঘদূত কাব্যহান পাঠকর 
আতে তুলে দিলাং। ধনঞ্জয় রাজকুমার গিরকরে নুয়া করে পরিচয় দিলৃতা কিৎতাউ নেই। 
বিষুপ্রিয়া মণিপুরী অনুবাদ সাহিত্য ক্ষেত্রমগ তাপকো তাপকো খদ্ধ ইয়া আহেরতা 
গিরকর তেখনেই প্রয়াসর ফলে। বিশ্বসাহিত্যর লগে বিষুপ্রিয়া মণিপুরী পাঠকরে পরিচয় 
করে দেনার কাজে রুলিয়া সেতুবন্ধন আহান গিরকেই পইলাকা হংকরেদিল । গিরকর পথগ 
'ইলয়া অন্যান্য কৰিয়ে বিদেশী কবিতা আমার ঠারে অনুবাদ করিয়া আমার পাঠকরে খুত্তল 
দিতারা। 


মেঘদুতর বর্তমান অনুবাদ এহান গিরকর দীর্ঘদিনর মেধদৃত্চর্চার ফসলহান । এহাৎ মূলর 
ধ্বনিগান্ীর্য অহান থনার চেষ্টা আহান আছে। অতার গজে ডিগল ভূমিকা আহান বারো 
টাকা যৌকরানিয়ে লেরিক এহার গুরুত্বহান আরাকৌ বপিল । ভূমিকাহাৎগিরকে মেঘদূতর 
ব্যাখ্যা করিয়া আধুনিক কাব্যপাঠকরাং মেঘদূতর আবেদনর কারণহান ব্যাখ্যা করিছে। 


মেঘদূত কাব্য এহান ছাপানির ভারহান পৌরি'য়ে নেনার পিছে পৌরি'র সাধারণ 
সম্পাদকগ হিসাবে লেরিক এহান ছাপানির যাবতীয় দায়িত্ব মোর গজে আহিয়া পড়িলগা । 
অনুবাদক গিরকর য়াখাং ইলয়া যথাসম্ভব চেষ্টা করলু বানানে ভুল-ত্রুটি না থাক বুলিয়া। 
অনুবাদক গিরকরে লেরিকএহার প্রুফ চানার সুযোগ আমি দিয়া নুয়ারলাং, অহানে খানি 
ডুলব্ররান্তি থাইতই অহান স্বাভাবিকহান। পৌরি'র সভাপতি ভা. সুকুমার সিংহ বিমলর 
পাংলাক নাপেইলে লেরিক এহান প্রকাশ করানি সম্ভব নাইলইছ। লেরিকএহান ছাপিতে 
বিভিন্ন বারাদেত্ত সহযোগিতা করলা মণিলাল সিংহ, অমূল্যকুমার সিংহ, সুচন্দা সিনহা, 
অমিতা সিনহা, নিত্যকুমার সিংহগাছিয়ে। তাঙরে মোর হৃদি যৌপা থাকাৎ হারপুয়াউরি। 
লেরিকএহান মুদ্রণর দায়িতৃহান দিয়াদিলাংতা মুদ্রণবিদ কম্পিউটার্সরে। যুদ্রণবিদ 
কম্পিউটার্সর কর্ণধার অবিনাশ আচার্য গিরকে নিজে কভার ডিজাইন করেদিল। পৌরিত্ত 
আগে নিকুলিল লেরিক অতার কভারৌ তা করে দিয়াছিলগ। লেরিক এতার গেট-আপ 
রুচিসম্মত, দৃষ্টিনন্দিত করানির পিছে অবিনাশদা'র ভূমিকা হাবিশুত বপ। মুদ্রণবিদর 
হিরগুয় দে, সুষেন্দ্র পাল, রতন আচার্য তাঙি হাবিয়ে আন্তরিকভাবে মুদ্ূণর ব্যাপারে 
পাংলাক করলা । তাঙরে কৃতজ্ঞতা হারপুয়ারাং। 

পৌরি'র ধ্রোভাক্নন অতা বিপণন করতেগা হাবিসময় আমি যে যে গিরক-গিথানক 
লকেইর সাহায্য পারাঙ তাঙর নাঙহানি উল্লেখ নাকরানি অহান অকৃতজ্ঞতাহান পারা 
'ইতই । বাংলাদেশে- রবীন্দ্র ব্যানার্জী, নিত্যকুমার সিংহ, শ্যামলবরণ সিংহ বার আরাকৌ, 


ভারতে- কৈলাশরর করুণাময় সিংহ, ডা. সুশান্ত সিংহ তপু, ধর্মনগরে কাকেই পত্রিকার 
অনিতা সিংহবার কৃষ্ণমণি সিংহ, অভিরাম সিংহ, শিলচ়রে মথুরা সিংহ, সুধন্য সিংহ, 
দিল্স লক্ষীন্দ্র সিংহ, রসময় সিংহ গিরকগাছির পাংলাক পারাংবুলিয়ানুয়া লেরিক প্রকাশ 
করানির সাহস কররাংতা । হাবিরে হুদ্দা ধন্যবাদ হারপুয়িয়া হর্কাং করানি না চারাং। হয়া 
এলা পত্রিকার চন্ত্রকান্ত সিংহ বার ্িপুরা চে পত্রিকার সম্পাদক অনুকূল সিংহ তাঙি 
দবিয়গিরাং্ত লেরিক ছাপানির বিষয়ে মূল্যবান পরামর্শ পেইলাং। গিরক দ্িয়গির প্রতি থাইল 
আমার শ্রদ্ধা । 

লমিতেগা, অনুবাদ লেরিক এহান বিফুপ্রিয়া মণিপুরী সাহিত্যর বারণগৎ ফামশৌ আহান 
কালকরে পারলে আমার শ্রম সার্থক ইতই বুলিয়া নিংকরতাঙাই। 


পৌরি'র বারাদেতত 
সুশীলকুমার সিংহ 


ভূমিকা 
মহাকবি কালিদাস 


ভারতবর্ষ শিচ্চিল নাগই, পৃথিবীর অন্যতম শ্রেষ্ঠ কবি বার নাট্যকার কালিদাসর য়ারি 
কিৎতাউ হাঁর নাপাহি বুললৌ য়াকরের । অথচ ভারতএহানর কোণে কাঞ্চেলেদে তারেল 
য়ারি । তারেল কি€বদস্তী । কালিদাস বার ব্ক্রমাদিত্যর্‌ যারি বিষ্ুপরিয়া মণিপুরী সমাজেউ 
প্রচলিত আছে। এহানে তার বিপুল জনপ্রিয়তা প্রমাণ করের, আর কিততাউ নাগই। 
ভারতবর্ষর কবি লেহেইতেগা বালীকি বার ব্যাসর পিছেদে কালিদাসর নাউহান। অথচ 
এরে কৰি এগর জীবনী সম্পর্কে আমি কিততাউ নাজানি এহান নিয়াম পরিতাপর 
বিষয়হান। কালিদাস কোন যুগরগ উঁহানপেয়া স্থির নাছে এবাকাউ। তার নাঙে নানান 
কিংবদন্তী আছে ওতারমা আহান নিয়াম জনপ্রিয় । হান অইলতাই কালিদাস প্রথম 
জীবনে মহামূর্থগ আছিল । উবাকা বিদ্যাবতী রাজার জিলক আগ, কমলাই প্রচার 
করেছিলিতা যেগই বিচাররমা তেইরে জিঙে পারতই ওঁগরে তেই বরমাল্য দিতই। তেইরাং 
পরাস্ত অছি বামন তাই ষড়যন্ত্র রিয়া মহামুর্খ, মহানির্বোধ কালিদাসর লগে তেইরে বিয়া 
দিলা । রাতি তার মূর্খতা উঁহান প্রমাণিত অইল আরো তেই কালিদাসরে অপমান করিয়া 
ঘরেত্ত নিকালা দিল। কালিদাস সরস্বতীর আরাধনা করিয়া নানা শান্রৎ পাপ্রিত্য অর্জন 
করিয়া আলথক অয়া আহিল। ঘরে আয়া দুয়ারহান আংকরানিরকা মাত্ল আরো তেই 
আতকরল- কিয়াকা? উঁবাকা কালিদাসে খুমকরল- অস্তি কশ্চিৎ বাগৃবিশেষঃ। কমলাই 
দুয়ারহান আংকরে দিল। কালিদাসে ও চারিগ শব্দল চারিহান কাব্য রচনা করিয়া তেইরে 
হুনেইল। অস্তি শব্দল- কুমারসম্ভবর পয়লাকার পারেঙহান- অস্ত্তরাস্যাং দিশি ইত্যাদি, 
কশ্চিৎ শব্দল- মেঘদূতর পয়লাকার পারেওঁহান- কশ্চিৎ কান্তা বিরহগ্ুররুণা ইত্যাদি বার 
বাগ্‌ শব্দল রদ্ববংশর পয়লাকার পারেওহান- বাগর্থাবিব সম্পৃতৌ ইত্যাদি । চতুর্থ শব্দগ 
বিশেষ'ল যে কাব্যহান রচনা করেছিল উঁহান লুণ্ত অছে বুলতারা। এরে য়ারি এহান 
কিংবদস্তীহান। এহানর মা বিন্দু আগৌ সত্যতা আছে বুলে নুয়ারিয়ার। জনপ্রিয়তার 
সালেদে তার নাঙে নানান মিথর (45 সৃষ্টি অছে ওঁহানর প্রমাণহান এরেয়ারি এহান। 
কালিদাসে নিজর সম্পর্কে কিৎতাউ না ইকরেছে বা অন্য কোনো খন্থতৌ কিততাউ 
নাপেয়ার । এহানাধ্ত জিঙে পরিতাপরতা কিৎতাউ নেই । তার নাঙে প্রচলিত জনশ্রুতি 
গতাবিশ্বাসযোগ্য রার ইতিহাসনির্ভর নাগই। জনশ্রুতি আহানর মতে কালিদাস মহারাজা 
বিক্রমাদিত্যর নবরতু সভার রত্ন আগ আছিল । এহানৌ বিশ্বাসযোগ্যহাননাগই। 

“বিক্রমাদিত্য' এহান রাজা আগর নাঙহান নাগই। উপাধিহান। ভারতর বিভিন্ন ফামে 
বিভিন্ন রাজাই উপাধি এহান গ্রহণ করেছিলা ৷ নবরত্নুর মা বরাহ মিহিরর কালহান শিচ্চিল 


৯ 


চুমকরে মাতে পারিয়ার (৫০৫ - ৫৮৭ খু.)। অমরকোষ প্রণেতা অমরসিংহ কালিদাসর 
পিছেকার যুগর মানুগ ৷ ষোড়শ শতাব্দীর জ্যোতিবি3াভরণ বুলিয়া জ্যোতিষর লেরিক 
আহানাৎ পয়লা নবরত্বুর উল্লেখ পেয়ার । তার আগে কোনো গরন্থৎনবরত্বুর উল্লেখ নেই। 
ওঁহানে নববত্বুর য়ারি এহান গ্রহণযোগ্যহান নাগই। 


কালিদাসর নাঙে জন্শ্রতি আহান এচলিত আছেতাই- বিক্রম সম্বতর প্রচলনকর্তা 
উজ্জয়িনীর সম্রাট শকারি বিক্রমাদিত্যর সভার নবরত্বর ত্র আগ অইলতাই কালিদাস। 


বিক্রম সম্বত লেহানি অকরেছিতা খৃস্টপূর্ব ৫৭ অবত্ত। ওঁহানে কোনো কোনো 
এঁতিহাসিকে কালিদাসর কালহান খৃষ্পূ্ব প্রথম শতাব্দী বা প্রথম বৃস্টাবদ বুলিয়া অনুমান 
করতারা | [07 69197907) র মতহান 1511095 51871051987 06106811108 ০1015 
01075081078, 10170600176 006313010%01101211, 

সংবতর আদি নাঙহান কৃত। পিছেদে ভুল করিয়া এহানরে বিক্রম সম্বত বুলানি 
অকরেছিতা। গুহানে সম্বতূল কালিদাসর কাল নির্ণয় চুম নাইতই। কালিদাসে 
মালবিকারিমি্রয় নাটকে সম্রাট পুষ্যমিত্রর (১৮৫-১৪৯ খু. পু.) পুতক অন্নিমিত্ররে 
নায়কগ হিসাবে হণ করেছে। উঁহানে কালিদাসরে পুষ্যমিত্রর শতাব্দী আহান পিছেকারগ 
বুলে পারিয়ার। হানে কালিদাসর আবির্ভাব কালহানর উ্ধ্বসীমা খু. পু. ্রথম শতাব্দী । 


দাক্ষিণাত্যর বিজাপুর জিলার হোলি গাঙে কবি রবিকীর্তি রচিত প্রশস্তি আহান পাছি। 
গুহানর রচনাকাল ৬৩৪ খৃস্টাব্দ। রবিকীর্তিয়ে কালিদাস বার ভারবিরে প্রসিদ্ধ কবিগি 
বুলিয়া উল্লেখ করেছে। রাজা হর্ষবর্ধনর (৬০৬-৬৪৭ খু.) সভাকবি বাণভট্রর হর্ষ্চরিতরমা 
যশস্বী কবিগ বুলিয়া মাতেছি কালিদাসরে। উহানে কালিদাস খৃস্টিয় ষষ্ঠ শতাব্দীর 
পিছেকারগ নাগই এহান নিশ্চিত করে মাতানি য়াকরের। 


কালিদাসর লেরিকেত্ত সমকালীন ভারতবর্ষর অবস্থা বার অন্যান্য কবির লগে তুলনা 
করিয়া কালিদাসর কাল নির্ণয় করানির চেষ্টা আহান করানি য়াকরের। 


কালিদাস যে যুগহানাৎ জিংতা অয়া আছিল হান হিন্দু সভ্যতার শ্রেষ্ঠতম, উজ্্বলতম, 
গৌরবাধিত যুগহান। বহির্শক্রর আক্রমণর সম্ভাবনা নেই, মানুহাবি নিশ্চিন্ত, দেশহান 
শান্তিময় বার অশ্বর্যশালী। অখণ্ড চেতনা বার এক্যবোধর ধারণা আহান আহেছে 
ভারতবর্ষর মানুরাং। নাগরিক উতা বিলাসী । নৃত্য, সংগীত বার কামর (590 চর্চা করিয়া 
সময় ব্যয় করলা ওঁবাকা। এরে তিনোহান বিষয়র চর্চা করানির অবসর আছিল 
নাগরিকরতা । মণিরত্বল ঘর সাজেইলা, গৃহপালিত ময়ুররকা হুনা বার স্ফটিকর দণ্ড 
হংকরেছিলা, পহুরির ইথল তা মরকত্ল সাজেইলা, ঘর ওঁতা সপ্ততল পেয়া আছিল। 
ভারতবর্ষ এসাদে যুগ আহেছেতা গপ্ত সম্রাট রাজত করলা সময় উঁহানাৎ। 


মেঘদূতর যক্ষপ্রিয়া গগ আছেতাই উত্তরে । উতাউ যক্ষই মেঘরে ইজ্ছ করে না 

মাতের। 

যাত্রা উত্তরে, উতাউ বন্ধু, তি উজ্জয়িনীয়েদে যেইছগানে। 

বক্র অক পথ সৌধচুড়া উতা না পাহুরিয়া খানি চেইছগানো! 
উজ্জয়িনী প্রসঙ্গৎ কবিগিরক উচ্ছ্বসিত বার সবিস্তার । উজ্জয়িনীর প্রতি কতিহান অনুরাগ 
থাইলে এহান অনা পারেরতা । রাজার পৃষ্ঠপোষকতাল সম্মানর আসন আহানাৎ নাথাইলে 
এসাদে উজ্জঞরিনীগ্রীতি থানার কথা নাগই। সম্ভবত জীবনর শ্রেষ্ঠ সময়হানাৎ কালিদাস 
উজ্জয়িনীৎ আছিল। যে উজ্ঞয়িনীৎ ভারতীয় সভ্যতা বার সংস্কৃতি ঙালয়া আছিলতা 
গু্তযুগে। শপতযুগ সংস্কৃত কাব্যসাহিত্যর শ্রেষ্ট ঘুগহান (৩০০ -৬৫০খু.)। উহানে অনুমান 
করানি য়াকরের কালিদাস গুপ্যুগর কবিগ। গণ্তযুগর আগ অথবা একাধিক রাজার 
রাজত্বকালে কালিদাস তার শ্রেষ্ঠ লেরিক ওঁতা ইকরেছেতা। ২য় চন্দ্রগণ্ত (৩৫৭-৪১০ খৃ.) 
১ম কুমারগ্প্ত (৪১৩ - ৪৫৭ খু.) স্বন্দগুপ্ত তিনোগি গুপ্ত স্ম়াটো বিক্রমাদিত্য উপাধি গ্রহণ 
করেছিলা। 
এঁতিহাসিক ভিনসেন্ট স্মিথর (১1১০৪: 9710) অনুমান ঝড়সংহার (কালিদাসর 
লেংককরাহান অ থাইলেতে) বার মেঘদৃত ২য় চন্্রপ্তর রাজত্ৃকালে অর্থাৎ ৪২৩ খৃস্টাব্দর 
আগে ইকরাতা বার পিছেকার রচনা তা লেংকরানি অছেতা কুমারগুপ্তর রাজত্বকালে । 
কালিদাসর বিরুমোধর্শী নাটকর নাঙহানাৎ বিক্রমাদিত্য বার কুমারসভব নাঙহানাৎ 
রাজপুত্র কুমারগণ্তর প্রচ্ছন্ন ইঙ্গিত আছে বুলিয়াউ অনুমান করতারা আকতাই। 
যেতাউ অক ২য় চন্দ্রতপতর রাজত্বকালে কালিদাস উজ্জয়িনীৎ গৌরবর উচ্চ আসন আহান 
অধিকার করিয়া আছিল ওঁহান অনুমান করে পারিয়ার | 
কালিদাস সংস্কৃত কাব্যসাহিত্যর শ্রেষ্ঠ পুরুষগ । তারাংত আমি ভারতর গৌরবোজ্ছ্বল দিন 


ওঁতার বিবরণ পেয়ার । কালিদাসে ভারতবর্ষর যে রূপহান আকেদেছে তা চিত্ররকা আমি 
গর্বিত। 


মেঘদূত 
কালিদাসরেল, বিশেষ করে মেঘদূতল কতি কবিতা, কৃতি নুয় সৃষ্টি, কতি রোমান্টিকতা। 
মেঘদূত পাকরিয়া কালিদাসর কাল ওঁহানর ঠুনিংশা বেলেয়ার। কালিদাসর কাল ওহান 
আর আলথক অয়া নাহিতই বুলিয়া দুঃখ পেয়ার । 
কালিদাসর শ্রেষ্ঠ কাবাহান মেঘদূত নাগই। মেঘদূত কালিদাসর জনপ্রিয়তম কাব্যহান। 
রোমান্টিকতার চরম উপ্বকর্ষ দেহিয়ার লেরিক এহানাৎ। বিভিন্ন পাঠকে, অনুবাদকে 

এহানরে বিভিন্ন দৃষ্টিকোণেত্ত চাছি। যুগে যুগে বিভিন্ন কবিয়ে মেঘদূতর অনুবাদ করেছি। 
আধুনিক যুগেউ আধুনিক কাব্যপাঠক আগরাং এহানর আবেদন না কমছে। অথচ, আগে 
মাত্লাং ওসাদে, আমি কালিদাসর যুগ ওহানাত্ত খেয়য়া বহু দূরেইৎ আহেছি। কালিদাসর 
কবিতাৎ যে হিন্দু সভ্যতার গৌরবময় যুগহান চিত্রিত অছে ওঁহান এবাকা আমারাং 
অতীতহান। শাততিময়, এশ্ব্ষশালী, নিরুপদ্রব, বিলাসী জীবন আহানর পূর্ণ ছবি আহান 
নানাবর্ণল আকেছি মেঘদূতে। ও জীবন ওঁহানাৎতৌ তঙাল অছি এবাকা আমি । নানান 
সমস্যা সঙ্কট জর্জরিত বর্তমান এহানাৎ ওঁসাদে জীবন আহান আমারাং কল্পনার বস্তুহান, 
বাস্তবহান নাগই। মেঘদূত কাব্যর উপমা উৎধেক্ষা উতা আধুনিক কবিতাপাঠক আগই 
ক্লিশে বুলিয়া নিংকরের ৷ মেঘদূতর কৰিপ্রসিদ্ধি উতা এবাকা কোনো কৰি আগই ব্যবহার 
নাকরতই। অবশ্য এসাদৌ অনুমান করানি য়াকরের, তার উপমা চিত্রকল্প ওঁতা কবির 
নিজস্ব সৃষ্টিতা। বাকা ওঁ যুগে তার অভিনবত্ বার চমৎকারিতৃল পাঠক বার অন্যান্য 
কবিকৃল মুগ্ধ অছিলা। কিন্তু আজিকার দিনে ওঁতার অভিনবত্ বার চমৎকারিত্ব তা 
নেয়ছে। আধুনিক সমালোচকে ইয়োরোপীয় কাব্যরুচিল মেঘদূত পাকরিয়া এসাদে 
অভিযোগ মাহেই আনতারা। যুগ আহানর কবিতার আদর্শ প্রকরণ পিছেকার যুগরতাই 
পুরানা বুলিয়া নিংকরতাই ওহান স্বাভাবিকহান। 


উতাউ আমি বিস্মিত অয়া লক্ষ করিয়ার আধুনিক যুগর কবিরাং মেঘদূতর আবেদন বার 
আকর্ষণ আছে। আকহান সংস্কৃত কাব্যর অনুবাদ করানিহান অইলে বাছতারাতা 
কালিদাসর মেঘদূতরে । এহানর কারণহানতে কিহান? কিয়াকা অতি-আধুনিক কবিয়ে 
মেঘদূত অনুবাদর উৎসাহ পেইতারাতা? কিয়াকা মেঘদূত অনুবাদ করিয়া নুয়া করে সৃষ্টি 
করানি মনেইতারাতা, মেঘদূতরেল আত্মপরীক্ষা করতারাতা কিয়া? অর্থাৎ মেঘদূত 
এবাকাউ কৰি আগরে প্রেরণা দের । মেঘদূতর মা আধুনিকতার যে উপাদান আছে ওঁতাই 
এবাকাউ আকৃষ্ট করের কাব্যপাঠকরে, কবিরে, অনুবাদকরে। 


মেঘদূতর মা যে ভূগোল বিবরণ পেয়ার ওতারমা ভুল নেই। মেঘদূতর যাত্রাপথর বিবরণ 
ওঁহান কম চিত্তাকর্ষক নাগই। মেঘদূতে ওঁবাকার যুগর ভারতবর্ষর অখগু বাস্তবতা আহান 
আছে ওহান পাকরিয়া আমি মুগ্ধ য়ার হাইহান- কিন্তু ভূগোল বিবরণ বার বাস্তবতারকা 
লেরিক আহান কবিতাপ্রেমীরাংপ্রিয় অয়া উঁনা নেই । গবেষকরাং ওঁহানর মূল্য । 


কালিদাসর মেঘদৃত বাল্ীকি রামায়ণবার অশ্বঘোষর বুদ্ধচরিতল প্রভাবিত অছে। বালীকি 
রামায়ণর প্রভাব বার খণ কালিদাসে গোপন নাকরেছে। জনকতনয়া সীতার বথা শ্রদ্ধাল 
নিংসিং অছে কাব্যর অকরাগৎ। উবাকা আমি বিরহী রামর লগে বিরহী যক্ষর তুলনা 
করিয়ার। রামে হনুমানরে দূতগ করে দিয়াপেঠাছিল। যক্ষয়ৌ মেঘরে দূতগ করে 
দিয়াপেঠানি মনেইল। 


দূতকাব্যহান হিসাবে মেঘদূত মৌলিকহান, না আরতারাংত ধেরণা পাছে ওহান আমি হার 

নাপাছি। সম্ভবত এহান কালিদাসর অভিনব কল্পনাহান। মেঘদূতর অনুসরণ করিয়া 
দূতকাব্যগ মাহেই ইকরেছি পিছেকার যুগর কবিয়ে । কিন্তু আমি তার নাঙহানি শিচ্চিল 
জানি। কাব্যপাঠকে তা পাকরানি বা অনুবাদ করানির উৎদাহ নাউ পেইতারা । উৎসুক 
নাইতারা উঁতাল। মেঘদূত সশপর্কেতে আধুনিক কাব্যপাঠকর উঁৎসুক্যর সীমা নেই। 
কবিতার প্রকরণ মেঘদূতেতত নাউ হিকতই আজিকার যুগর কবি আগই । উতাউ মেঘদূতর 
প্রভাবর, মেঘদূত অনুসরণর দৃষ্টান্তগ মাহেই পেয়ার অতি আধুনিক কবিতাৎ। মেঘদ্ূতর 
ছন্দোসিদ্ধি মুগ্ধ অয়া অনুসরণ করেছি। মেঘদূতেত্ত ইঙ্গিং লয়া কবিতা ইকরেছি - এসাদে 
ৃষ্টাতততে বিরল নাগই ৷ আজিকার যুগর কবি আগই হাবি শৃঙ্খলেত্ত মুক্ত য়া ভাৰ উঁহান 
কিসাদে প্রকাশ করানি ওঁহানর সাধনা করের । এসাদে যুগেউ মন্দাত্রান্তা ছন্দ অনুসরণ 
করিয়া দীর্ঘ কবিতা ইকরতারা ৷ এতাত্ত জিঙে, কাব্য আহানর সার্থকতার দৃষ্টান্ত অনা 
নুয়ারের। 


মেঘদুতে সুশৃঙ্খল মন্দা্রান্তা ছন্দর ব্যবহার পেয়ার। উঁতার তৃত্তিহীন আবৃত্তি করতারা 
পাঠকে। লেরিক এহান বারে বারে পাকরিয়া আনন্দ পেইতারা । অর্থহান হারপানির আগে 
ছন্দহানে আকর্ষণ করিয়া নেরগা আমারে । ছন্দ আক্হানল এসাদে কাব্য আহান ইকরলে 
ও গৌনপুনিকতার দোষেআক্রান্ত অইতই কিন্তু সমগ্র মেঘদূত ছন্দ আকহানল ইকরিয়াও 
তার ধ্বনিসৌন্দর্যই আমারে মেঘর লগে অলকাৎ সালকরে দের। ম্থদৃূত জয়দেবর 
গীতগোবিন্দর সাদে অনুপ্রাসবহুল নাগই। যুক্তাক্ষরল তরঙ্গায়িত অছে মেঘদূতর ছন্দ। 
অনুাসর ব্যবহার নেই, বরং অনুপাস গোপনর প্রচেষ্টা আহান দেহিয়ার মেঘদূতে। 
গীতগোবিন্দর ঠুম উহান, মধুরতা উঁহান, হুয়াৎ হান মেঘদূতে নাপেয়ার। কিন্তু 
গীতগোবিন্দৎ ঠুমহানর গজে কিৎতাউ নেই। গীতগোবিন্দর জনপ্রিয়তার কারণ আহান 
গীতগোবিন্দ ধর্মযস্থহান। কিন্তু মেঘদূত ধর্মধন্থহান নাগই। এহান পাকরলে পুণ্য নার। 
উতাউ তুস্ব-দীর্ঘ বার যুক্তবর্ণর আঘাত আমার বুকগৎ আয়া লাগেরহা ৷ আরাক অনুভূতি 
আহান অর উহানর মুল্য কম নাগই। মেঘদূত আবৃত্তি রিয়া নুয়াতৃত্তি আহান পেয়ার। 
মেঘদূত পাকরিয়া আমি অভিষিক্ত অয়ার অসীম দুঃখ আহানাৎ। 


কালিদাস ক্লাসিক্যাল যুগর সর্বশ্রেষ্ঠ কবিগ । সংস্কৃত কাব্যপাঠকে আরাক সংস্কৃত কবি 
আগর ইকরা পাকরলে অন্য কবিরাংত কালিদাসর শ্রেষ্ঠত্ব হারপানি যলাকরের ৷তার শ্রেষ্ঠত্ব 
উঁহান অবিসংবাদিত । তার কাব্য, নাটক গ্যেটে বার রবীন্দ্রনাথর সমাদর পাছে। 
কালিদাসরসম্মান উহান নাপাছি অন্য কবিয়ে। 


বার মাতানি য়াকরের, কালিদাসর কবিতার উপমা, উৎেক্ষা, বাকপ্রতিমা বার প্রতীক ওঁতা 
তার যুগ উঁহানাৎ অভিনব বার আধুনিক হিসাবে স্বীকৃত অছিল। উপমা কালিদাস্য- এরে 
অভিমত এহান নাকরেকুরা কবি সমালোচক নেই। কালিদাসর কবিতাৎ বিশেষ করে 
মেঘদৃতর প্রধান উপজীব্যহান, আধুনিক সমালোচকে মাতেছিতাই “কাম । কিন্তু এহান 
সম্পূর্ণ সত্যহান বুলিয়া মনহানে নাকরের। কারণ কামর বর্ণনা ক্রান্তিকর। প্রভাব 

ক্ষণস্থায়ী । কামে কোনো অভিনব বার নুয়া অভিজ্ঞতা আহান, অনুষঙ্গ আহান দিয়া 
পাঠকচিত্তরে আন্দোলিত নাকরের ৷ মেঘদূতে চিরন্তন বিরহর যে দুঃখ বেদনা আহান 
আকেছে কালিদাসে ওহানর আবেদন এবাকাই আমারাং চিরনুয়া য়া আছে। 


মেঘদূত ডিগল কাব্যহান নাগই। এহানর আয়তন অন্যান্য কাব্যর তুলনাৎ হুরুকাং। 
এহানরে খগ্কাব্যহান বুলিয়া অভিহিত করতারা। আকৃতিগত হুম্বতারকা এহানরে 
খগ্কাব্যহান বুলে থাইলেতে মেঘদূতর প্রতি সুবিচার অছে বুলে নুয়ারিয়ার। লেরিক 
আহানর শ্রেষ্ট তার আকৃতির গজে নির্ভর নাকরের। নির্ভর করেরতা তার অন্তর্নিহিত 
ভাবর শক্তি ওঁহানর গজে, বিষয়বস্তুর গজে, ভাবর ্বয়ংসম্পূর্ণতার গজে। উবারাদে বিচার 
করলে মেঘদৃত স্বয়ংসম্পূর্ণ কাব্যহান। লেরিক এহানাৎ ভাববস্তর সমতা পাছে। 
তুলনামূলকভাবে ক্ষুদ্র লেরিক এহানাৎ বিরহ-বেদনার যে সর্বজনীন প্রকাশ আহান 
দেহিয়ার, আহির পানিল তিঙা দুঃখ আহানর মুখে উবা অয়ার ওঁহানে পাঠক আগর 
চিরবিরহী ঠই আগৎ হমেয়া তার আক্খুলা থানার দুঃখহানরে হজাক করে দের । 


মেঘদৃত বিশ্লিষ্ট, নির্বাসিত, মিলনকামী মানু আগর অসহায়তা বার অক্িত্বর সঙ্কটর 
কাব্যময় বিবরণহান। মেঘদূত পাকরিয়া আধুনিক মানু আগয়ো তার বিচ্ছিন্নতা বার 
একাকীত্বর শোক বার সঙ্কট ওঁহানরে অনুভব করের । ওহানর মুডে উবা অয়া এরে মহাবিশ্ব 
এহানাৎতা কতি আকথুলাগ ওহান হারপার । আরাক আগর লগে তিলনিরকা, মিলনরকা 
নিরন্তর পৌ দিয়াপেঠার, দিয়াপেঠার অভিজ্ঞান । কিন্তু পারতাই ব্যর্থতা । মেঘদূতর 
লয়ইলগা শ্লোক ওহানাৎ দেহিয়ারতা এহান হাৰি আমি যে মানস ভ্রমণ করলাং হান 
ভ্রমহান, আপৃপানেহান, লাহুলাহান। মেঘ এবাকাউ রামগিরি টেউারাৎ আছে। কুরাঙো 
নাগেছেগা। পৌহান নিতইগা বুলিল আশ্বাস নাদেছে। আমার হাবি মিলনাকাঙ্া ব্যর্থ 
আমি আকপেয়ো ফৌয়নি নুয়ারিয়া যেপেই আছি, যেসাদে আছি ওঁ নিয়তি উহানরে 
য়াকরানি বাধ্য অয়া বন্দী অয়া থায়ার একাকিত্বুর কারাগারগৎ। হাদি হাদিৎ বৌ আহের, 
জোনাকর মিঙাল আহের, বরন আহের- আমি মিলনর আশ্বাস আহান পেয়ার, দেহিয়ার 
আশা আহান কিন্তু আমার আশাহান ইহজনমে না থুঙর । রবীন্দ্রনাথর কথা ইলয়া মাতে 
পারিয়ার। আমারে আকগয়ো আশ্বাস নাদতারা- দূরেইৎ আছে গর লগে শারদপূর্ণিমা 
রাতি আমার মিলন অইতই বুলিয়া। মিলন সন্ভব নার। বিচ্ছেদ বার বিরহ ওঁহান 
চিরসত্যহান। তি ঠইগত্ত নিকুলিয়া কুরাং মাঙইলেগাতা। এপেইতত তোরে অনুভব করে 
পারৌরি। আকারে, ইঙ্গিতে, আভাসে হারপাউরি তি আছৎ খেয়া, দূরেই অয়া । তোরাং 
যানার উপায় নেই, তোরে দেহানির উপায় নেই, তোর পৌ পানার উপায় নেই। এপেই 
আমি মানু এতার হাদিৎ অভিশপ্ত নির্জনতার শাস্তি আহান ভোগ করিয়ার পলে পলে। ওঁ 
শাস্তি ওহান কুন্দিন লয়ইতইতা কিগই জানে । 


মেঘদূতর বিরহী যক্ষ উগরাং আমি ভিড়র মা আছে আধুনিক মানু আগর এলিয়েনেশন 
ওঁহান দেহিয়ার আরো মেঘদূত আধুনিক মানু আগর প্রিয় লেরিকহান। ; 

এপেই মেঘদূতর ঝারি এহান সংক্ষিপ্ত করে দিক। কর্ম অবহেলা করেছে যক্ষ আগরে 
কুবেরে অভিশাপ দিলতা মহিমাহীন অয়া অর্থাৎ যক্ষর ভ্রমণর ক্ষমতা ওঁহান লুপ্ত য়া বছর 
আহান প্রিয়ারা€ত বিশ্রিষ্ট য়া নির্বাসনে থাকগা। যক্ষ উগ নানান ফামে থায়া লয়ইতেগা 
জনকতনয়ায় হিনেয়া পুণ্য করেছে পানি যেপেই আছে ওঁ রামগিরি টেডারাগৎ থাইলগা । 
আষাঢ় মাহানর প্রথমদিন ওহান নুয়া মেঘখণ্ড আহান আয়া থেঙইল রামগিরির সানুদেশে। 
বাকা যক্ষ উগই খালকরলতা এরে মেঘ উত্তরেদে ফিতইগাতা। তারেল বিরহিনী 
ফক্ষপ্রিয়ারাং কুশলবার্তা দেনা য়াকরতই। তা বুলিয়া কৃূটজকুসুমল অর্ধ্য রচনা করিয়া 
মেঘরে তার বার্তাবহগ অনারকা অনুরোধ করিয়া পথনির্দেশ করল। কুংগদে কুন পথগদে 
যানা গুহানর বিবরণ দিল। তার পিছেদে অলকার বর্ণনা, যক্ষভবনর বর্ণনা, ফক্ষপ্রিয়ার 
বর্ণনা দিয়া তারাং অভিজ্ঞান আহানর উল্লেখ করিয়া, অভিজ্ঞান ওহানল তার পরিচয় 
দেনারকা অনুরোধ করল মেঘরে। বর্ণনা হান পাকরতে পাকরতে আমি খালকরিয়ারতা 
মেঘে পথগ হাবি লালয়া গিয়া যক্ষপ্রিয়ারাং যক্ষর কুশলবার্তা মাতেরগা। লয়নির শ্লোক 
ওহানাৎ দেহিয়ারতা মেঘ কুরাঙো নাগেছেগা, কারাঙো পৌ নাদেছেগা। এবাকাউ 
রামগিরিৎহে আছে। গুঁবাকা আমি কল্পনাত্ত বাস্তবর রূঢুতাৎ আয়ার | হারপেয়ার আমার 
লৌ এতা কুরান লাযারগা, কারাডো নাঘারগা । আমি যেগরাং পৌহান দেনা মনেয়ার 
গগই পো গুহান নাপার | বিচ্ছিন্ন দ্বীপ দুশৎ আমি উবা অয়া আছি। আমি অসহায় অয়া 
আকথুলা পৃথিবীৎনির্বাসনে আছি। ও দশা উহানর, ওঁ শাস্তি ঁহানর, ও অস্তিত্বসন্কটর, 
বিরহর, অমিলনতা বার বিচ্ছেদর দুঃখণ্ত পরিত্রাণর পথ নাপেয়ার । আমার পৌ এতাবৃথা, 
অর্থহীন, উদ্দেশ্যহান থায়াও আমি সফল অনা নুয়ারিয়ার ৷ ও বিফলতার মুডে, সন্কটর মুঙে 
উবা অছে মানু আগর করুণ য়ারিহান মেঘদূত। পয়লা আষাে শিচ্চিল নাগই, নিক্কা 
মিকুপহান লেহে গৌ দিয়ার, পৌ পানা মনেয়ার, ভিলনি মনেয়ার কিন্তু সেতুবন্ধন নার । 
কথা মাতানি মনেয়ার, আকাঙ্ফা করিয়ার মিলনর- কিন্তু নিশ্ঘল হতাশাল খেয়য়া থানার 
অসীম দুঃখ গুহান খুত্তাঙে করিয়া জনম এহান লালনি। আহির পানির মন্দাক্রান্তা ছন্দর 
এরে শোক এহান হজাক অয়া থার চিরদিন । নিত্যজোনাকর অলকাৎ আছে বিরহিণী গর 
লগে আমার দূরেই এহানর হাঁদিগৎ বাধে নুয়ারেছি থঙ আহান। এরে বিরহর শোক 
এহানরে কবিএ আমার মুডে আনেদের মেঘদৃত কাব্যল। নিত্যদুঃখর নিত্যবিরহর য়ারি 
এহান মানুর নিত্যসঙগীহান। হানে মেঘদূত নিত্য-আধুনিকহান। 

মেঘদূত পাকরতই পাঠক আগই দেশকাল লালয়া যক্ষর বিরহ গরহান ঠইগল কলকরে 
পারের বুলিয়া আজিও কাব্য পাঠকরাং সমাদৃত অর মেঘদূত। গ্রাচীন অলঙ্কারশান্ত্রতত 
খেয়ছে পাঠক আগই, আধুনিক ইয়োরোপীয় কবিতাৎ দীক্ষিত মানু আগই দেহেরতা 
কিসাদে প্রথাসিদ্ধ চিত্রকল্পলৌ কাব্যরচনার ক্ষেত্রৎ সিদ্ধিলাভ অর । অবশ্য মেঘদূতর হাবি 
চিত্রকল্প প্রথাসিদ্ধ নাগই। অভিনব উপমার চমবকারিত্বল সার্থক বার চিত্তাকর্ষক পারেঙগ 
মাহেই আছে। মন্দাত্রাত্তা ছন্দর দৃঢ় অনুশাসন আহানাৎ থায়াও কবি আগই কতিহান 


৯৫ 


সিদ্ধিলাভ করের ওঁহানর চরম নিদর্শন মেঘদূত। আজি আমি কল্পনাউ করে নুয়ারিয়ার 
কাব্য এহান কালিদাসে আরাক ছন্দ আহানল ইকরলে কিসাদে অইলইছ ওহান। 
মন্দাক্রাত্তা ছন্দর অপূর্ব সিদ্ধিয়ে সথ কাব্য এহানরে আবৃত্তিযোগ্য করেছেতা। মেঘদূতর 
সাদে হাবিগদেতত সার্থক কাব্য আহান সমথ সংস্কৃত সাহিত্যৎ পানা চিল। রামায়ণ 
মহাভারত কাব্য প্রকরণরকা নাগই, য়ারিহানিরকা জনপ্রিয় অছেতা । ওঁহানি গদ্য ইকরলৌ 
ক্ষতি নাইলইছ। কিন্তু মেঘদূতর ভাববস্তু বার ছন্দ ওঁহান জনপ্রিয়তার অন্যতম কারণহান। 
হাবিতাল মেঘদূত ভারতবর্ষর চিরকালীন লেরিকহান অয়া আছে। 


অনুবাদকর বক্তব্য 

১৯৫২ সনে মোর আতহানাৎ প্যারীমোহন সেনগুপ্তর মেঘদূত আহান আহেছিল । কৈশোরে 
ওহান পাকরানির মুগ্ধতা এহান এবাকাউ আছে। তার পিছেদে রাজশেখর বসুর গদ্য 
অনুবাদ হান পাকরিয়া নিয়াম উপকৃত অইলু। পিছেদে আতহানাৎ পেইনুতা বুদ্ধদেব 
বসুর অনুবাদহান। উঁহানর সুদীর্ঘ ভূমিকা ওঁহান পাকরিয়া পেইলু নুয়া দৃষ্টি আহান। মোর 
কবিতাৎ নানাভাবে মেঘদূত আহেছে। কিন্তু মেঘদূতর পূর্ণাঙ্গ অনুবাদ নাকরিয়া মোরতা 
মুক্তি নেই। ১৯৬৬ৎ সম্পূর্ণ গদ্য অনুবাদ আহান করেছিলু কিন্ত তৃপ্তির সালেদে ওঁহান 
প্রকাশ নাকরেছু। জীবনর লয়ইলগা প্রান্তগৎ আয়া পদ্য অনুবাদ এহান করিয়া কালিদাসরাং 
মোর খণেত্ত মুক্তি পেইলু বুলিয়া আশা করৌরি। মেঘদূত সম্পর্কে মোর চিন্তাহান নিয়ন্ত্রণ 
করেছেতা রবীন্দ্রনাথে। প্রবোধচন্ত্র সেনর ভুমিকাহান প্যারীমোহনর অনুবাদে আছে উঁহান 
বার অন্যান্য লেখকর প্রবন্ধ লেরিক এহানর কালিদাসর জীবনীর উৎস ?/. £. €91০ র 
ইংরাজি টীকা হান পাকরিয়া মি নিয়াম উপকৃত অছু। মেঘদূতর আরতাউ অজগর অনুবাদ 
পাকরেছু। হাবিরাং মোর খণর অন্ত নেই। সংস্কৃত পাঠ ওঁহান বুদ্ধদেব বসুর অনুবাদ 
লেরিকহানাৎআছে উঁহান অনুসরণ করেছু। 


মেঘদূতর অনুবাদকর মুঙে সমস্যা দুহান থার। আহান অইলতাই কালিদাসর ক্লাসিক্যাল 
সংস্কৃতর ধ্বনি-গাভীর্য হান কিসাদে থনা, কতিহান থনা। আরাক আহান অইলতাই 
কিসাদে ছন্দল অনুবাদ করানি। মূল মেঘদূতর জনপ্রিয়তা ধ্বনিসৌন্দর্য উহানর গজে 
নির্ভরশীল । আমার ভাষাৎ হাবিহান থনা সম্ভব নাগই । মেঘদূতর বর্তমান অনুবাদ এহান 
বিভিন্ন মানুরে হুনুয়েইলু, উতার মা আমার ভাষাহান নাজানি মানুও আছি। তানুর পরাম্শৌ 
মোর কামে লাগেছে। মি খালকরলুতা মেঘদূতর অনুবাদ এহানাৎ সংস্কৃত শব্দ ব্যবহার 
করিয়া মুলর ধ্বনি সৌন্দর্য উহানর তিল আগ অইলৌ আনে পারানি। 


ছন্দর ক্ষেত্রৎ মূলর অনুসরণ করানির ডাঙর বাধা আহান আছে। ওঁহান অইলতাই 
বিষ্ুপ্রিয়া মণিপুরী বার সংস্কৃত ছন্দর মৌলিক পার্থক্য । সংস্কৃত ভাষাৎউচ্চারণর হস্থ-দীর্ঘ 
নির্দিষ্ট । উতার গজে কুম্পেই দীর্ঘ, কুম্পেই হুস্ব বহিতই ওঁহানৌ নির্দিষ্ট । 


১৬ 


কশ্চিৎ কান্তা / বিরহগুরুণা / স্বাধিকার / প্রমন্তঃ! 

এপেই ১ম পর্বৎ আট মাত্রা বহিতই ওঁহান শিচ্চিল নির্দিষ্ট নাগই, হাবিগি দীর্ঘন্বর বইতই . 
উহানৌ নির্দিষ্ট অন্যান্য পর্বর কষেত্রতৌ উহান। অনুবাদ আহানাৎ সংস্কৃত ছন্দর অনুসরণ 
করানি সম্ভব নাগই। অনুসরণ করলে মূলেত্ত দূরেই অয়া যিতইগা অনুবাদহান। ওঁহানে 
বিভিন্ন অনুবাদকে সপ্তমাত্রিকমাত্রাবৃত্তল (৭/৭/৭/৫) মেঘদূতর অনুবাদ করেছি বর্তমান 
অনুবাদ এহানর ছন্দহানৌ সপ্মাত্রিক মাতরাবৃতত। 

কর্মঅবহেলা /করেছে যক্ষরে/ কুবেরে অভিশাপ/দিলতানাই ॥৭4+-৭+ ৭+৫ 
কৌতৃহলী পাঠকে বর্তমান লেখকর বিষুরিয়া মণিপুরী ছন্দ পরিচয় খন্থর 'সপ্মাত্রিক 
মাত্াবৃত্ত বার সংস্কৃত মন্দাক্রত্তা ছন্দ' (প্‌ ৩৭ -৩৯) অংশ ওহানচা পারিয়ার। 


কৃতজ্ঞতা স্বীকার 

পৌরি'র কর্মীহাবি অধ্যাপক ভানুচন্ত্র নাথ (সংস্কৃত বিভাগ), অধ্যাপক দেবদত্ত চক্রবর্তী 
(ইতিহাস), অধ্যাপক আবুল হোসেন মজুমদার, শ্রীমান জ্যোতির্ময় সিংহ, কল্যাণীয়া 
মণিদীপা সিংহ, শ্রীমতী সুখদা সিংহ, আমেরিকা গ্রবাসী সমাজকী উত্তমকুমার সিংহ,কবি 
শুভাশিস সিংহ সমীর,অধ্যাপক রণজিৎ সিংহগাছিরাং লেখকর কৃতজ্ঞতার অন্ত নেই। 


ধনঞ্জয় রাজকুমার 


পুর্বমে ঘ ও 


কশ্চিৎ কান্তাবিরহগুরুণা স্বাধিকারগ্রমত্তঃ 
শাপেনাস্তংগমিতমহিমা বর্ষভোগ্যেণ ভর্তুঃ। 
যক্ষশ্চক্রে জনকতনয়ান্নানপুণ্যোদকেষু 
সনি্চ্ছায়াতরুষু বসতিং রামগির্যাশ্রমেযু ॥ ১ 


তশ্সিনন্রী কতিচিদবলাবিপ্রযুক্তঃ স কামী 
নীত্বা মাসান্‌ কনকবলয়ন্ত্রংশরিভপ্রকোষ্ঠঃ। 
আযাচষ্য প্রথমদিবসে মেঘমাশ্রিষ্টসানুং 
বপক্রীড়াপরিণতগজপক্ষণীয়ং দদর্শ | ২ 


তস্য স্থিত্া কথমপি পুরঃ কৌতুকাধানহেতো- 
রন্তর্বাপ্পশ্চিরমনুচরো রাজরাজস্য দধ্যো। 

মেঘালোকে ভবতি সুখিনোহপ্যন্যথাবৃত্তি চেতঃ 
কণ্ঠাশ্লেষপ্রণয়িনি জনে কিং পুনর্দূরসংস্তে ॥ ৩ 


ধূমজ্যোতিঃসলিলমরুতাং সন্নিপাতঃ বু মেঘঃ 
সন্দেশার্থাঃ কৃ পটুকরণৈঃ প্রাণিভিঃ প্রাপণীয়াঃ 
ইত্টৌৎসুক্যাদপরিগণয়ন্‌ গুহ্যকস্তং যযাচে 
কামার্তা হি প্রকৃতিকৃপণাশ্চেতনাচেতনেষু ॥ ৫ 


জাতং বংশে ভুবনবিদিতে পুফরাবর্তকানাং 
জানামি ত্বাং প্রকৃতিপুরুষং কামরূপং মঘোনঃ। 
তেনারথিত্বং তৃয়ি বিধিবশাদূরবন্ধর্গতোহহং 
যাচ্ঞা মোঘা বরমধিগুণে নাধমে লব্ধকামা ॥ ৬ 


সত্তপ্তানাং ত্বমসি শরণং তৎ পয়োদ প্রিয়ায়াঃ 
সন্দেশং মে হর ধনপতিক্রোধবিশ্লেষিতস্য। 
গ্তব্যা তে বসতিরলকা নাম ফক্ষেশ্বরাণাং 
বাহ্যোদ্যানস্থিতহরশিরশ্চন্দ্রিকাধৌতহর্ম্যা ॥ ৭ 


২০ 


কর্ম অবহেলা করেছে যক্ষরে কুবেরে অভিশাপ দিলতা নাই। 
মহিমাহীন অয়া বিরহ সন্তাপ বছরহান হাবি জারাশি হায় ॥ 
ননিপ্ধছেয়াতরু বুজেছে চারিবেদে যক্ষ রামগিরি শিখরে থার। 
জনক তনয়ায় হিনেয়া করেদেছে পুণ্য পানিধারা উপেইকার ॥ ১ 


যেবাকা কতমাহা লালয়া গেলগাতা অবলা বিরহিত কামী উগর। 
হুনার কন্কণ লিতয়া পড়ানিয়ে ডিগল দ্বিযআত রিক্ত অর ॥ 
আষাঢ় মাহানর প্রথম দিনে মেঘ লাগিল সানুদেশে টেডারাগৎ। 
ক্রত্রীড়ামদে মত্ত গজরাজ বাগের পারা নাই এ পর্বত ॥ ২ 


কামনা সঞ্চার করের মেঘমালা দেহিয়া মুঙে তার কুবের চর। 
আহির পানি সিটা গোপন করে থয়া চিন্তা আহানাৎ মগ্ন অর ॥ 
হারৌ মানুগউ নবীন মেঘ চেয়া দুঃখী অয়া অর বিবশ মন। 
কিহান মাতানিতে উগর কথা- যেগ মাগের প্রিয়তমা আলিঙ্গন ॥৩ 


শ্রাবণ সমাগমে জিংতা করানির সালেদে বিধুরাগ দয়িতা ঠই। 
মেঘরে দূত করে কুশল সমাচার মনেয়া দেনাহান যক্ষগই ॥ 
বুজেয়া কুরুহান কূটজ নুয়া শাতা ফুলর খুত্তল কাৎকরের । 
স্বাগত সুভাষণ মাতের প্রীতিময় মেঘরে নুংশিপা কথাল দের ॥ ৪ 


মিঙাল ধুমা বউ পানিয়ে তিলয়াহে অছেতা এরে মেঘ রূপহানৌ। 
কুরাং চেই বার সুপটু ইন্দ্রিয় পালছি প্রাণীরেল দিতারা পউ ॥ 
অয়া তা উৎসুক বিচার নাকরিয়া মেঘরে অনুরোধ করিয়া চার। 
চেতন অচেতনে ভেদর অবলোপ কামনাতুররাং য়াহে থার ॥ ৫ 


জরম মহাকুলে ভুবন বিশ্রুত, যে কুলে পুক্কর আবর্তক। 

সেবক ইন্্রর স্বেচ্ছা রূপধর গিরক জানু মিতে, হে বলাহক ॥ 
কারণে দৈবর দৃরেয়ে প্রিয়া মোর তোরাং প্রার্থনা এহান থাক। 
গুণীয়ে আলথক করিয়া দেকা মোরে অধম জনরাং মাগানি নাক ৷ ৬ 


শরণ তাপিতর অহ পয়োদহে নেগানে শরিয়ারাং দিউরি পউ। 
কুপিত ধনপতি ঘটাছে বিচ্ছেদ প্রিয়ার দ্িয়বাহু হানিততৌ ॥ 
যক্ষপুরী উগ অলকা নাঙহান মুর উপবনে শঙ্ু থার। 

যেগর চুড়াগর জোনাকে ধয়া দের হ্্ম্যমালা হাবি উপেইকার ॥ ৭ 


২১ 


ত্বামারূঢ়ং পবনপদবীমুদৃগৃহীতালকাত্তাঃ 
থ্েক্ষিষ্যন্তে পথিকবনিতাঃ প্ত্ায়াদাশ্বসত্যঃ। 

কঃ সন্্দ্ধে বিরহবিধুরাং ত্ৃয্যুপেক্ষেত জায়াং 

ন স্যাদন্যোহপ্যহমিব জনো যঃ পরাধীনবৃত্তিঃ | ৮ 


মন্দং মন্দং নুদতি পবনশ্চানুকুলো যথা ত্বাং 
বামশ্চায়ং নদতি মধুরং চাতকন্তে সগন্ধঃ। 
গর্ভাধানক্ষণপরিচয়ানু নমাবদ্ধমালাঃ 
সেবিষ্যন্তে নয়নসুভগং খে তবন্তং বলাকাঃ ॥ ৯ 


তাণ্ঝাবশ্যং দিবসগণনাতৎপরামেকপত্রী- 
মব্যাপন্নামবিহতগতি্ক্ষ্যসি ভ্রাতৃজায়ামূ। 
আশাবন্ধঃ কুসুমসদৃশং প্রায়শো হ্যঙ্গনানাং 
সদ্যঃপাতি প্রণয়ি হৃদয়ং বিপ্রয়োগে রুণদ্ধি ॥ ১০ 


কর্তৃং যচ্চ প্রভবতি মহীমুচ্ছিলীক্ষামবন্ধ্যাং 

ভ্তুত্বা তে শ্রবণসুভগং গর্জিতং মানসোৎকাঃ। 

আ কৈলাসাদৃবিসকিসলয়চ্ছেদপাথেয়বন্তঃ 
সম্পৎস্যন্তে নভসি ভবতো রাজহংসাঃ সহায়াঃ ॥ ১১ 


আপৃচ্ছসথ প্রিয়সখমমুং তুঙ্গমালিঙ্গ্য শৈলং 

বন্দ্যৈঃ পুংসাং রঘুপতিপদৈরক্কিতং মেখলাসু। 
কালে কালে ভবতি ভবতো যস্য সংযোগমেত্য 
স্নেহব্যক্তিশ্চিরবিরহজং মুধ্তো বাম্পমুষ্তম্‌ ৷ ১২. 


মার্গং তাবচ্ছুণু কথয়ত্তপ্রয়াণানুরূপং 
সন্দেশং মে তদনু জলদ! শ্রোষ্যসি শ্রোত্রপেয়মূ। 
খিন্নঃ খিল্নঃ শিখরিষু পদং ন্যস্য গন্তাসি যত্র 
ক্ষীণঃ ক্ষীণঃ পরিলঘুপয়ঃ স্রোতসাঞ্যোপযুজ্য ॥ ১৩ 


অদ্রেঃ শৃঙ্গং হরতি পবনঃ কিং স্থিদিত্যুনুখীভি 
দৃ্টোৎসাহস্চকিতচকিতং মুষ্ধীসিদ্ধাঙ্গনাভিঃ। 
স্থানাদস্মাৎ সরসন্চুলাদুৎপতোদ্মুখঃ খং 
দিুনাগানাং পথি পরিহরন্‌ স্ুলহস্তাবলেপান্‌ ॥ ১৪ 


২২ 


যেবাকা কাইতেই পবন পথেদে তি পথিক বনিতাই সেচেয়া চুল। 
হে মেঘ তোরে চেয়া তানুর হৃদি অর প্রিয়র মিলনর আশাল পুল ॥ 
নাগই পরাধীন যেগই মোর সাদে কাতরা বিরহিণী প্রিয়ারে তার। 
করিয়া অবহেলা দূরেই করে থয়া এসাদে বিদেশে না খেয়য়া থার ॥ ৮ 


পবন অনুকূল তোরেতে তাপো তাপো নিতই বাহুয়েয়া হে মেঘবর। 
বারাদে বাংগুরি চাতক গর্বিত নিয়ত দিয়া দিয়া মধুর স্বর ॥ 

হাকেদে তোরে চেয়া হে প্রিয় দরশন বলাকা জানতাই মিলন কাল। 
করিয়া সেবা তোর হারৌ অইতাই অলয়া তোর গারে মালার ডাল ॥ ৯ 


অবাধ গতিল তি গেলেগা দেখতেই উপেই একব্রতা বহক তোর । 
অ-মৃতা বিরহিণী বাসেয়া আছে নাই লেহেয়া দিনহানি নাউ লয়র ॥ 
গালা অঙগনা তানুতে ফুল পারা বিরহ বিচ্ছেদে বাগের ঠই। 
আশার লুরি নানে বাধিয়া গ্রাণহান জিংতা অইরিতা অবলাগই ॥ ১০ 


প্রভাবহানে তোর পৃথিবী উর্বর বুজের চারিবারা শিলীন্ষাই। 
শ্রবণ সুমধুর হুনিয়া তোর নাদ অলয়া চঞ্চল মরাল-চয় 1 
সানস সরোবরে যানাৎ উৎসুক, মৃণাল খণ্ডুল পালইতাই। 
তানুয়ো যাত্রীগি, সঙ্গী অয়া তোর টেঙারা কৈলাসে সালইতাই ॥ ১১ 


তুঙ্গ গিরি এগ- ভুবন পূজনীয় রাঘব পদরেখা দেহৎ তার। 

বরিষাহান লেহে টেঙারা এগ তোর সঙ্গ পেয়া কতি নুষ্তেই পার ॥ 
বন্দনীয় এরে মারুপ এগরে তি যানার পরে দিছ আলিঙ্গন। 

বিদায় কালে তোর বেলেয়া আহি পানি দেরতা পরিচয় প্রেমিক মন ॥ ১২ 


যানার বিবরণ দিঙ হে মেঘবর! কিসাদে পথগদে তোর প্রয়াণ। 
কানল পান কর দিতৌ পৌহান পিছেদে অকরিছ যাত্রাহান ॥ 
অইলে শ্রান্ত তি করিছ বিশ্রাম উচছে শূজগৎ পর্বতর । 

শীর্ণ অইলেগা করিছ এনে পান কালা লঘু সেঙ পানি গাটর ॥ ১৩ 


হরের বৌহানে আদ্র শূঙ্গরে বুলিয়া সিদ্ধ অঙনাই। 

আকাশ পথগদে দেহিয়া তোরে মেঘ হাবিয়ে কতিয়ৌ ঙাঁকইতাই 1 
সরস নিচুলর আবাস ভূমিহান লালয়া উত্তরে যানাতে তোর । 
যাত্রা কর পথে করিয়া পরিহার স্থুলতা বুজা আত দিউুনাগর | ১৪ 


২৩ 


রতুচ্ছায়াব্যতিকর ইব প্রেক্ষ্যমেতৎ পুরস্তাদ্‌- 
বলীকাথাৎ প্রভবতি ধনুঃখশ্ুমাখগুলস্য। 

যেন শ্যামং বপুরতিতরাং কান্তিমাপৎস্যতে তে 
বর্থেণেব স্কুরিতরুচিনা গোপবেশস্য বিষ্ঠোঃ ॥ ১৫ 


তৃয্যায়ত্তং কৃষিফলমিতি ভ্রবিলাসানভিজ্ঞেঃ 
প্রীতিন্নিধের্জনপদবধূলোচনৈঃ পীয়মানঃ। 

সদ্যঃ সীরোৎকষণসুরতি ক্ষেব্রমারূহ্য মালং 
কিঞ্িৎপশ্চাদ্‌ ব্রজ লঘুগতির্ভূয় এবোত্তরেণ ॥ ১৬ 


তামাসারপ্রশমিতবনোপপ্রবং সাধু মূর্ধা 
বক্ষ্যত্যধ্বশ্রমপরিগতং সানুমানাত্্কূটঃ। 

ন ক্ষুদ্রোহপি প্রথমসুকৃতাপেক্ষয়া সংশ্রয়ায় 

প্রাপ্ডে মিত্রে ভবতি বিমুখঃ কিং পুনর্স্তথোচ্চৈঃ | ১৭ 


যাস্যত্যমরমিথুনপ্রেক্ষণীয়ামবস্থাং 
মধ্যে শ্যামঃ স্তন ইব ভুবঃ শেষবিস্তারপাড ॥ ১৮ 


হিত্বা তস্মিন্‌ বনচরবধূতুতকুজ মুহূরতং 
তোয়োৎসর্গদ্রততরগতিস্তৎপরং বর্তুতীর্ণঃ। 
রেবাং ্রকষ্যস্যুপলবিষমে বি্ধ্যপাদে বিশীর্ণাং 
ভক্তিচ্ছেদৈরিব বিরচিতাং ভূতিমঙ্গে গজস্য ॥ ১৯ 


তস্যান্তিকৈর্বনগজমদৈর্বাসিতং বাস্বৃষ্টি- 
জ্দুকঞজপ্রতিহতরয়ং তোয়মাদায় গচ্ছেঃ। 
অন্তঃসারং ঘন তুলয়িতুং নানিলঃ শক্ষ্যতি তাং 
রিক্তঃ সর্বো ভবতি হি লু পূর্ণতা গৌরবায় ॥ ২০ 


নীপং দৃষ্বা হরিতকপিশং কেশরৈরর্ধরূটে- 
জগৃধ্বারণ্যেস্বধিকসুরভিং গন্ধমাঘ্রায় চোর্ব্যাঃ 
সারঙ্গান্তে জললবমুচঃ সূচয়িষ্যন্তি মার্গম॥ ২১ 


২৪ 


বলীকর স্তূপে পদ্সরাগ প্রভা মালয়া নিকুলের ইন্ত্রচাপ। 

তিলয়া উতা আভা কতিয়ো চানা হবা থারতা অয়া নাই আহিৎ নাপ ! 
দেখতে অইতই নিয়াম মনোহর শ্যামল দেহরূপ উপেইকার। 

বিষণ গোপবেশী চূড়াৎ শিখিপাখা হে মেঘ তোর শোভা উহান পার ॥ ১৫ 


নাজানি ভ্রবিলাস সরল জনপদ বধূয়ে দৃষ্টিল তোরে পিতাই। 
কারণ শসার দিয়র তিহে দান কৃষির নির্ভর মেঘ তি নাই ॥ 

বরন নুয়া পাছে সুরভি মালভূমি পাছেতা কর্ষণ লাঙ্গলর। 

উপেই কায়া যাগা দিকেদে পশ্চিম পিছেদে তর আয়া উত্তরর ॥ ১৬ 


দিয়র ধারাপাতে আম্্কূটগর ভীষণ দাবানল অরতা লয়। 

উহানে বানাপেয়া তি তার চুড়াগৎ থাইলে অইতই শ্রমৌ ক্ষয় ৷ 
মিত্র উপকারী মাগলে আশ্রয় অধম জনগয়ো দের শরণ । 

কিসাদে উদাসীন পারের থানাহান এসাদে ডাঙরিয়া মহত্জন £ ১৭ 


বারাদে বুজে আছে আম্রবনহানি, উপেই মজাফল পান্তরঙ । 
নিষ্ধী বেণী অয়া চূড়াৎ কাইলে তি অরতা কতি হুবা উবাকা মঙ ॥ 
গর্ভসুচনাৎ আগাগ কালা অয়া ধলাগ চারিবারা বর্ণ লর। 
পৃথিবী এহানর স্তনর রূপ পেয়া অমর মিথুনর ভোগ্য অর ॥ ১৮ 


'বনর বধূগিয়ে বিহার করতারা আত্্কূটে খানি ছেয়াগ দিছ। 
ডালিয়া পানি তোর দেহগ লঘু অয়া যিছগা তবরা করে উতার পিছ ॥ 
বিদ্ধ্যগিরি পদে সালছে ক্ষীণা রেবা উপলে ধারাহানি বহুধা অর। 
অলছে রূপহান নিপুণ তুলিগল ধলাল আকেদেছি গজ দেহর ॥ ১৯ 


করিয়া বর্ষণ রিক্ত দেহ তিতে গ্রহণ কর বারি নর্মদার। 
বনর গজমদে নুধশিপানি ধারা জামর কু্জৎ রুদ্ধ থার 
বায়ুয়ে কম্পিত করানি নারতই বুজলে অন্তর হে মেঘ তোর । 
পূর্ণ যেণ অছে উপর গৌরব, রিক্ত অতি লেই সদাই অর ॥ ২০ 


দেহিয়া আধা শাতা হরিৎ খানি বার কপিশ বর্ণর কদম ফুল | 
পানিয়ে তিষ্তা ফামে পয়লা শাতছেতা ভূমির চম্পক নুয়া মুকুল ॥ 
ওতা খেয়া খেয়া মাটিয়ে বার বনে সুরভি আছে যেতা উতার খ্রাণ। 
মৃগর' দলে লয়া দিশারি অইতাই যে পথে বরনর দিতেই দান ৷ ২১ 


২৫ 


স্তোবন্দুহণচতুরাংস্চাতকান্‌ বীক্ষমাণাঃ 
শ্রেণীভূতাঃ পরিগণনয়া নির্দিশন্তো বলাকাঃ। 
ত্বামাসাদ্য স্তনিতসময়ে মানযিষ্যস্তি সিদ্ধাঃ 
সোৎকম্পানি প্রিয়সহচরীসম্্রমালিঙ্গিতানি ॥ ২২ 


উৎপস্যামি দ্রতমপি সথে মৎ্ধয়ার্থং যিযাসোঃ 
কালক্ষেপং ককুভসুরভৌ পর্বতে পর্বতে তে। 
শুরপাঙ্গৈঃ সজলনয়নৈঃ স্বাগতীকৃত্য কেকাঃ 
প্রত্যুদযাতঃ কথমপি ভবান্‌ গন্তমাশড ব্যবস্যেৎ ॥ ২৩ 


পাঞ্চায়োপবনবৃতয়ঃ কেতকৈঃ সৃচিভিন্নৈ- 
নীড়ারষৈপূহবলিভূজামাকুলগরামচৈত্যাঃ। 

ত্ৃয্যাসন্তনে পরিণতফলশ্যামজন্ুবনাভ্তাঃ 
সম্পত্স্যন্তে কতিপয়দিনস্থায়ি-হংসা দশার্ণাঃ ॥ ২৪ 


তেষাং দিক্ষু প্রথিতবিদিশালক্ষণাং রাজধানীং 
গত্বা সদ্যঃ ফলমবিকলং কামুকতৃস্য লব্ধ ৷ 
তীরোপান্তস্তনিতসুভগং পাস্যসি স্বাদু যস্মাৎ 
সন্তরভঙ্গং মুখমিব পয়ো বেত্রবত্যাশ্চলোর্মি | ২৫ 


নীচৈরাখ্যং গিরিমধিবসেন্তত্র বিশ্রামহেতো 
স্বৎসম্পর্কাৎ পুলকিতমিব ধৌঢ়-পুষ্পৈঃ কদঙ্ৈ। 
যঃ পণ্যন্ত্রীরতিপরিমলোদৃগারিভির্নাগরাণা 
মুদ্দামানি প্রথয়তি শিলাবেশুভিযৌবনানি | ২৬ 


বিশ্বান্তঃ সন্‌ ব্রজ বননদীতীরজাতানি সিঞ্চ- 
হুদ্যানানাং নবজলকণৈর্যৃথিকাজালকানি। 
গণ্ডস্বেদাপনয়নরুজাক্লান্তকর্ণোৎপলানাং 
ছায়াদানাৎ ক্ষণপরিচিতঃ পুষ্পলাবীমুখানাম্‌॥ ২৭ 


বক্রুঃ পন্থা যদপি ভবতঃ প্রস্থিতস্যোত্তরাশাং 
কাাররিযুখে সুজয় । 
বিদ্যু্দামস্কুরিতচকিতৈস্তত্র পৌরাঙ্গনানা! 


লোলাপানৈরবদিন রমসে লোটনৈরতোহসি॥ ২৮ 


২৬ 


অন্তু বিন্দুগি গ্রহণ সুনিপুণ চাতক দল চেয়া আছিতানাই। 

সিদ্ধ দলহানে আঙুলি তুলে তুলে বলাকা পারেঙরে লেহেইতাই ॥ 
হুনিয়া তোর রৌ উইয়া কিন্নরী প্রিয়রে করতাই আলিঙ্গন । 

উবাকা তানু তোরে দিতাই সম্মান করলে আরো তিতে নুণ্ডেই মন ॥ ২২ 


প্রীতির সালে মোর মনার ত্বরা অনা উহান অইলৌ হে মেঘবর। 
কুটজ ফুল শাতা নুংশি গঞ্ডালাছে টেগ্ারাগির লেহে খানি ঠিলর ॥ 
স্বাগত করতাই-মযুরে কেকা রব করিয়া বেলা বেলা অশ্রুধার। 
উবাকা যেসাদৌ যানা তি ত্বরা অয়া উপেই বন্ধু তি ডিলনি নার ॥ ২৩ 


মানসে সালছিতা হংসদলহান খানি জিরেইতাই দশার্ণৎ। 

কানন বেরহানি পার অছে কেতকী শাতো শাতো সীমানাগণ্ ॥ 
গাঙর চৈত্যৎ গৃহর বলিভূক পাহিয়া অকরেছি তানুর জম। 

অছেতা শ্যাম কালা উপেই বনহানি, গাছর ফল হাবি মজিয়া লম 1 ২৪ 


উপেই রাজধানী বিদিশা আছেনাই শিলছে দেশে দেশে যেগর যশ। 
যেপেই পেইতেই কামুকবৃত্তির হাবিতা ফলহানি পূর্ণ রস ॥ 
উর্মিচল বেত্রবতী পানি মালছে প্চুমর ভঙ্গীহান। 

ঘ্বিপারে মৃদুরব করিরি অধরর মধুর রসধারা করিছ পান ॥ ২৫ 


নীচৈ পর্বত উপেই আছে সখা করিছ বিশ্রাম শিখরে তার । 
স্পর্শ পেয়া তোর নুডেয়ে শাতছেতা কদম ফুলগিয়ো উপেইকার ॥ 
পণ্যরমণীর অঙ্গ পরিমলে বুজেছে শিলাগৃহ টেঙারাগর। 

দেরতা পরিচয় নগর পুরুষর বিলাস উদ্দাম যৌবমর ॥ ২৬ 


জিরেয়া থানি বার সালনে বননদী পারর উপবনে দিয়া বরন। 
ডালিয়া পানিকণা ভিঙাদে নুয়া কুড়ি বুজিয়া আছে যেতা যুখীর বন ॥ 
কপোলে গাম সিটা পুছিয়া ঠুয়ছিতা, হুকেছে থাম্পাল কানরতাউ। 
পুষ্পলাবী হাবি নারীর মেইথঙে দিছনে খানি ছেয়া তানুরকাউ ॥ ২৭ 


যাত্রা উত্তরে উতাউ বন্ধু তি উজ্জয়িনীয়েদে যেইছগানে। 

বক্র অক পথ, সৌধ চূড়াগিৎ কায়া তি হবা করে চেইছগানে ॥ 

পৌর রমণীর আহির কোণগিদে চকিত বিজুরির স্ফুরিত রাগ । 

উতাল খ্রীত নায়া বেলেয়া গেলেগাতে ইতাউ তিতে অতি মন্দতাগ ॥ ২৮ 


২৭ 


বীচিক্ষোভন্তনিতবিহগশ্রেণিকাধ্ীগুণায়াঃ 
সংসর্পন্ত্যাঃ স্মলিতসুভগং দর্শিতাবর্তনাভেঃ। 
নির্বিধ্যায়াঃ পথি ভব রসাভ্যন্তরঃ সন্নিপত্য 
্্রীণামাদ্যং প্রণয়বচনং বিভ্রমো হি প্রিয়েষু ৷ ২৯ 


বেণীভূতপ্রতনুসলিলাহসাবতীতস্য সিন্ধুঃ 

পাঞুচ্ছায়া তটরুহতরুত্রংশিভিজীর্ৈপর্ণৈঃ। 

(সৌভাগ্যং তে সুভগ বিরহাব্থয়াব্যপ্জয়ন্তী 

কার্শ্যং যেন ত্যজতি বিধিনা স তয়েবোপপাদ্যঃ ॥ ৩০ 


থরাপ্যাবভীনুদয়নকথাকোবিদগরামবৃদধান 
ূরবোদদিষ্টামনুসর পুরীং ্রীবিশালাং বিশালামু। 
স্বল্লীভূতে সুচরিতফলে স্বর্গিণাং গাং গতানাং 
শেখৈঃ পুণ্যেহ্তমিব দিবঃ কা্তিমৎ খশ্তমেকমূ 1 ৩১ 


দীরবীকূর্বন পটুমদকলং কুজিতং সারসানাং 
খা টিকরলামোনযেরী়বারঃ 


৪ 
৮৮৭ 
শিবা ি়ত ইব্রারনচট্কারঃ )৩২ 


মামন্্রাাং ফলমবিকলং লক্যসেগর্জিতানাম্‌॥ ৩৫ 


২৮ 


উর্মি মালাঘাতে পাহিয়া রহিতারা অলয়া কতি হুবা কাঞ্ষীদাম। 
পানির বুলুনিৎ দেহাছে চারু নাভি, তিলয়া মন তোর অকনে চাম ॥ 
লামিয়া প্রবাহৎ করিছ রসপান অউরে গাট নির্বিষ্যাহান। 

কামিনী ভাবলহে প্রকাশ করতারা গ্রথম প্রণয়র কুসুম বাণ ॥ ২৯ 


সিদ্ধু নদীহান শীর্ণা বিরহিণী অছেতা একবেণী সালেদে তোর । 

পারেদে গাছ আছে উতার পাতাহানি জঙিয়া অছে মাম রঙ দেহর ॥ 
হে মেঘ! তোর সালে দেহেয়া অনুরাগ প্রকাশ করিরিতা ভাগাহান। 
দূরেই করেদিছ কৃশতা গারিগর পানিল করেদিছ কান্তি দান ॥ ৩০ 


পুরী অবস্তীর বুজন উতা হাবি অছিতা উদয়ন কথাকোবিদ। 

যাগানে রাজধানী বিশালা শ্রীশালিনী মাতেছু আগেদে মি তোরে য়ারিৎ [ 
পুণ্যক্ষয় য়া স্বর্গবাসী উতা আহেছি থায়া খানি পুণ্য লেশ। 

এপেই বাসী অয়া ব্রিদিব রচেছিতা ধরিয়া পৃথিবীর মানুর বেশ ৮৩১ 


শাতর কমলর নুংশিহানি বুজা শিগ্রা নদীবৌ উপেই থার। 
বিয়ানে ইউ বৌ করিয়া দের শিল নুরশি আধা আধা সারস নার ॥ 
প্রার্থী প্রণয়ীর মধুর কথা অয়া গারিৎ অনুকূল আহের বৌ। 

বানাল হাতে হাতে দেরতা পাহুরেয়া রমণীজন রতি ক্লান্তিরৌ ॥ ৩২ 


উপেই বাতায়নে কেশর সংস্কার ধূপর ধুমাল তি পুষ্ট অর। 
ভবন শিখিগির নাছার খুখ্তল পেয়া তি মনহান হারৌ কর ॥ 
পুষ্প সুরভিত ভবনে দেখতেই ললিত বণিতার চরণ চিন। 
দেহিয়া লক্ষমীরে নগর হর্মযৎ শ্রাতি সেচতই, দূরেই হিন ॥ ৩৩ 


ব্রিলোক গুরু যেগ দেবাদিদেব শিব, পুণ্যধামে তার কর গমন। 
কাদাৎ গাটহান স্গিদ্ধ বৌহানে আন্দোলিত অর কুপ্তবন ॥ 
আনের লগে তার পদ্মপরাগর যুবতী জলকেলি নুংশি বৌ। 
প্রভুর কণ্ঠর বর্ণহান তোর, হারৌ মনহানি প্রমথরৌ 1] ৩৪ 


হে মেঘ, মহাকাল দেউলে কিতা পারা অন্য সময়ে তি গেলেগা, থাক। 
দৃষ্টি অগোচর সূর্য আছে পেয়া, মিল নাগেছেগা বেলেয়া হাক ॥ 
সন্ধ্যা আরতির লগ্ন উগৎ অয়া মৃদঙ্গর ধ্বনির তান। 

মন্ত্র গ্তীর মহান নিনাদর পারতা হে গিরক পুণ্যহান ॥ ৩৫ 


২৯ 


পাদন্যাসৈঃ কৃণিতরশনাস্তত্র লীলাবধৃতৈঃ 
রত্বুচ্ছায়াখচিতবলিভিশ্চামরৈঃ ক্লা্তিহস্তাঃ। 
বেশ্যাস্তবত্তো নখপদসুখান্‌ প্রাপ্য বর্ষাগরবিন্দু- 
নামোক্ষ্যন্তে তৃয়ি মধুকরশ্রেণিদীর্ঘান্‌ কটাক্ষান্‌ ৷ ৩৬ 


পশ্চাদুষ্চৈর্ুজতরুবনং মণ্ডলেনাভিলীনঃ 
সান্ধ্যং তেজঃ প্রতিনবজবাপুম্পরক্তং দধানঃ। 
নৃত্যারভে হর পশুপতেরার্রনাগাজিনেচ্ছাং 
শান্তোদেগস্তিমিতনয়নং দৃষ্টভকতির্বান্যা ॥ ৩৭ 


গচ্ছত্তীনাং রমণবসতিং যোষিতাং তত্র নক্তং 
রুদ্ধালোকে নরপতিপথে সূচিভেদ্যৈত্তমোভিঃ । 
সৌদামন্যা কনকনিকষাল্িীয়া দর্শয়োবীং 
তোয়োৎসর্গস্তনিতমুখরো মাস্ম ভূর্বিকরবাস্তাঃ ॥ ৩৮ 


তাং কস্যাঞ্চ্দিভবনবলভৌ সুগুপারাবতায়াং 
নীত্বা রাত্রিং চিরবিলসনাৎ খিন্নবিদ্যুৎকলত্রঃ। 
দৃষ্টে সূর্যে পুনরপি ভবান্‌ বাহয়েদধ্বশেষং 
মন্দায়ন্তে ন খলু সুহদামভ্যুপেতার্থকৃত্যাঃ ॥ ৩৯ 


তম্মিন্‌ কালে নয়নসলিলং যোষিতাং খঞ্তিতানাং 
শান্তিং নেয়ং প্রণয়িভিরতো বর্ত ভানোস্থ্যজাশু। 
প্রালেয়াত্রং কমলবদনাৎ সোহপি হর্তৃং নলিন্যাঃ 
্রত্যাবৃত্তন্্য়ি কররুধি স্থাদনক্লাভ্যসুয়ঃ ॥ ৪০ 


গন্তীরায়াঃ পয়সি সরিতশ্চেতসীব প্রসন্ত্র 
ছায়াত্মাপি প্রকৃতিসুভগো লল্যতে তে প্রবেশমূ। 
তস্মাদস্যাঃ কুমুদবিশদান্যর্থসি তং ন ধৈর্যা- 
ন্মোধীকর্তুং চটুলশফরোদর্তনপ্েক্ষিতানি ॥ ৪১ 


তস্যাঃ কিঞ্ৎ করধৃতমিব প্রাপ্তবাণীরশাখং 

হত্বা নীলং সলিলবসনং মুক্তরোধোনিতম্বমূ। 
প্রস্থান তে কথমপি সখে লম্বমানস্য ভাবি 
জ্ঞাতাস্বাদো বিবৃতজঘনাং কো বিহাতুং সমর্থঃ ॥ ৪২ 


৩০ 


নাছার তালে তালে বারাঙ্গনাগিয়ে পিদেছি মেখলাৎ শব্দ অর। 
রত্বু ছায়াময় চামর লীলায়িত করিয়া ঠুয়ছেতা তানুর কর ॥ 
দেহৎ নখরেখা ইকরা আছেতাৎ নুঙেই পেয়া তোর স্পর্শহান। 
ভ্রমর পারের সাদানে আহিগিয়ো তুলিয়া করতাই দৃষ্টিদান ৷ ৩৬ 


বন্য তরু অয়া নৃত্যরত শিব তুলেছে দিয় বাহু হাকহানাৎু। 
সন্ধ্যা মিঙালর রাঘায় জবা ফুল, উসাদে অর মেঘ তোরে চানাৎ ৷ 
সালয়া চারিবেদে তৃপ্ত করে দিছ আর্দ্র অজিনর বাসনা তার । 
ভক্তিহান তোর শাস্ত ভবানীয়ে স্তিমিত য়া চেয়া তৃত্তি নার ॥ ৩৭ 


উপেই প্রণয়িনী ইমাম মাম রাতি সালছি অভিসারে প্রণয়ীরাং। 
বিজন রাজপথ দৃষ্টি না চলের নাজানি কুমৃপেই পড়ের জাঙ ॥ 
পথগ দেহাদিছ নিকষে হেয় য়া দিয়া তি ঙালহান বিদ্যুতর। 
নেয়ক বর্ষণ, নেয়ক গর্জন নাপাকা তানু মনে খানিও ডর [ ৩৮ 


চপলা প্রিয়া ঘন চমক দিয়া দিয়া শ্রাত্ত অইলেগা রাতি উপেই। 
বিরাম নিছগা তি ভবন বলভীৎ পারৌ ইম্পানি কুজন নেই ॥ 
কাইলে বেলিহান যে পথ বাকী আছে যাত্রা অউগদে অকনে তোর । 
উগতে ঠিল নার যেগই মারুপর কর্ম গারিগৎ গছিয়া লর | ৩৯ 


উবাকা খঞ্তিতা নারীর আহিপানি পুছিয়া বানা দের প্রণয়ীগই । 
শিশিরে নলিনীর তিঙেছে মেইথ বেলিয়ে পৃছেদিয়া ভালইতই ॥ 
বেলির পথগরে এরাদে ত্বরা করে না থেপৃকরি ডাল নিয়াম ক্ষণ। 
উপেই থাইলে তি প্রণয়ী বেলিহান কতিয়ো অইতই ক্রুদ্ধ মন ॥ ৪০ 


এহানে হবা অর জলদ সুন্দর প্রবেশ কর এনে গল্ভীরাৎ। 

অমল ঠইগর সাদানে পানিধারা ধন্য অক তোর ছেয়াহানাৎ ॥ 
চুল শফরীগি অছিতা চঞ্চল ধবল কুমুদর পাছিতা ঙাল। 

উসাদে চানাহান নাকরি নিক্ষল তৃত্তিদানে তিতে নাইনে আল 1 ৪১ 


গাটর পারগৎ নঙেছে বেতশাখা ধরেছে পারা তেই ফানেক নীল। 
সেচেয়া ফুতিচুটি তটনিতশ্বরে মুক্ত করেদিছ নায়া তি ঠিল ॥ 
তেইরে বেলাদিয়া যানা অসন্ভব, অইলে গজে তিতে লম্বমান। 
বিবৃত জঘনার নুডেই পেইলেতে কারতা ত্বরা অর যাত্রাহান | ৪২ 


৩১ 


তৃনলিষ্যন্দোচ্ছ্ৃসিতবসুধাগন্ধসম্পপর্করম্যঃ 
স্রোতোরন্ধ্বনিতসুভগং দক্তিভিঃ পীয়মানঃ। 
নীচৈ্বাস্যত্যুপজিগমিষোর্দেপূর্বং গিরিং তে 
শীতো বায়ুঃ পরিণময়িতা কাননোদুম্বরাণাম্‌ ৪৩ 


তত্র স্কন্দং নিয়তবসতিং পুম্পমেধীকৃতাত্মা 
পুষ্পাসারৈঃ স্বপয়তু ভবান্‌ ব্যোমগঙ্গাজলার্দ্ৈঃ। 
রক্ষাহেতোর্নবশশিভৃতা বাসবীনাং চমৃনা- 
মত্যাদিত্যং হুতবহমুখে সন্ভুতং তদ্ধি তেজঃ ॥ 88 


জ্যোতির্লেখাবলয়ি গলিতং যস্য বর্হং ভবানী 
পুত্রধেমূণা কুবলয়দলপ্রাপি কর্ণে করোতি। 
ধৌতাপাঙ্গং হরশশিরুচা পাবকেন্তৎ ময়ুরং 

পশ্চাদপ্রিখহণগুরুভিগর্জিতৈনর্তয়েথাঃ ॥ ৪৫ 


আরাধ্যৈনং শরবণভবং দেবমুল্লত্ঘিতাধ্বা 
সিদ্ধদন্দৈর্জলকণভয়াদৃবীণিভিমুক্তমার্গঃ ৷ 

ব্যালস্বেথাঃ সুরভিতনয়ালম্তজাং মানয়িষ্যন্‌ 
স্রোতোমূত্ঠযা ভুবি পরিণতাং রক্তিদেবস্য কীর্তিম্‌ ॥ ৪৬ 


তৃয্যাদাতুং জলমবনতে শার্গিণো বর্ণচৌরে 
তস্যাঃ সিদ্ধোঃ পৃথুমপি তনুং দুরভাবাৎ প্রবাহমূ। 
প্েক্ষিব্যত্তে গগনগতয়ো নূনমাবর্জয দৃষ্টা- 
রেকং মুক্তাগুণমিব ভূবঃ স্ুলমধোন্ত্রনীলমূ ॥ ৪৭ 


টেঙারা দেবগিরি সুধীর সমীরণ বীজন করেদের গারিৎ তোর। 
নুধশি অছে মাটি কতিয়ো পুলকিত বরন পেয়া পেয়া যেতা তি দ'র ৷ 
মধুর গতহানি নাসাল লইতারা উপেই আছি যেতা করীর দল । 
মজের হবা অয়া বুজিয়া চারিবারা বনেদে ধরেছেতা ডুমুর ফল ॥ ৪৩ 


নিত্য পালছেতা যেপেই কার্তিক দেবর সেনাহাবি অধীন তার। 

পুশ্প মেঘ রূপ দরিয়া দিছ তারে আকাশগঙ্গার কুসৃম ধার ॥ 

ক্কন্দ ওঁপেই চন্দ্রমৌলির অগ্নিতেজহান অছেতা মাল। 

দেহিয়া পাংকাল বেলিয়ে লাজপার চেইতে খানি খানি কমছে ঙাল ॥ ৪৪ 


পুত্রন্নেহহানে গৌরী গিথানকে শোতেছে থাম্পালে কানহানাৎ । 
পিদিয়া থইরিতা বর্থ মযূরর কতিও গাল, হবা অর চানাৎ ॥ 

মন্ত্র গর্জনে শৈল মেখলাৎ প্রতিধ্বনি অক চারি বারার। 

নাছুয়া পিকরাজ, শিবর জ্যোৎন্নাৎ গালছে দলা অয়া আহিগি তার ॥ ৪৫ 


জরম শরবনে গিরক কার্তিক সাঙ্গ পৃজাহান অইলে তার । 
ধরেছি বীণা আতে সিদ্ধ হাবিগিয়ে দিতাই পথ ডরে পানিকণার ॥ 
অছেতা গাটহান গোমেধ যঙ্ঞল কীর্তি আজিও নাছেতা ক্ষয়। 
দিছনে সম্মান রন্তিদেবরে তি, লামিয়া অনে মেঘ পুণ্যময় ॥ ৪৬ 


পানির গজে তিতে নঙলে অইতই শাঙ্গী বিষ্ণুর কৃষ্ণ রঙ । 

গণনচারী হাবি দূরেয়ে আছি আরো চেয়াও তোরে তানু নাচিনি মণ ॥ 
পানির ক্ষীণধারা অছেতানাই পারা পৃথিবী এহানর মুক্তা হার। 
মধ্যমণিগতে ইন্দ্রনীল আগ চেইতে উসাদেহে অলয়া থার ঢ ৪৭ 


উহান লালয়া তি গেলেগা দশপুর নিপুণ ভ্রবিলাসে যুবতীদল। 
গজেদে চেইতাই ইতাউ জলধর! মিটেয়া আহিগির কৌতুহল ॥ 
কৃষ্ণ আহি উতা ভ্রমর পাল পারা, উপেই দলা তানু, অরতা ভুল। 
মুগ্ধ মধুকর ফরদিতারা নাই আন্দোলিত অয়া কুন্দ ফুল ॥ ৪৮ 


্র্ষাবর্তর পুণ্য জনপদ ভীষণ রণ কুরুক্ষেত্রহান। 

কমলদলে তিতে ডালিছ ধারাপাত যেসাদে অবিরল পার্থবাণ ॥ 
নিজর বিক্রম দেহেয়া বিদাছিল লিসিং নৃপতির তা মেইথঙ। 
ছেয়াগ এখুরুম অলয়া গিয়া মেঘ অন্তর চিন আছে ভুমিৎ'নঙ ॥ ৪৯ 


তত 


হিত্বা হালামভিমতরসাং রেবতীলোচনাঙ্কাং 
বন্ধুপ্ীত্যা সমরবিমুখো লাঙ্গলী যাঃ সিষেবে। 
কৃত্বা তাসামভিগমমপাং সৌম্য সারস্বতীনা- 
মন্তরুদধত্্মপি ভবিতা বর্ণমাত্রেণ কৃষ্ণ ॥ ৫০ 


তস্যাঃ পাতুং সুরগজ ইব ব্যোস্নি পশ্ার্ধলন্বী 
তৃষ্ধেরদচ্ছস্টিকবিশদং 


সংসপ্ত্ত্যা সপদি ভবতঃ প্রোতসি ছায়য়াসৌ 
স্যাদস্থানোপগত-যমুনাসঙ্গমেবাভিরামা ॥ ৫২ 


আসীনানাং সুরভিতশিলং নাডিগন্ধৈরগাণাং 

তস্যা এব প্রভবমচলং প্রাপ্য গৌরং তুষারৈঃ। 
বক্ষ্যস্যধবশ্রমবিনয়নে তস্য শূঙ্গে নিষণঃ 

শোভাং শুভত্রিনয়নবৃষোৎখাতপক্কোপমেয়াম্‌ ॥ ৫৩ 


তঞ্চেদ্বায়ৌ সরতি সরলক্ন্ধসজ্ঘট্রজন্মা 
বাধেতোন্কাক্ষপিতচমরীবালভারো দবাগ্নিঃ। 
অর্হস্যেনং শময়িতুমলং বারিধারাসহস্ৈ- 
রাপনার্তিপ্রশমনফলাঃ সম্পদো হ্যত্তমানাম্‌ ॥ ৫৪ 


কেবানস্যুঃ পরিভবপদং নিশ্ফলারন্যতাঃ ৫৫ 


তত্র ব্যক্তং দৃষদি চরণন্যাসমর্ধেন্দুমৌলেঃ 
শশ্বৎ সিদ্ধেরুপচিতবলিং ভক্তিন্ত্রঃ পরীয়াঃ। 
যন্মিন্‌ দৃষ্টে করণবিগমাদূর্ধমুদ্ধুতপাপাঃ 
সক্কল্পত্তে স্থিরগণপদপ্রাপ্য়ে শ্রদ্দধানাঃ £ ৫৬ 


৩৪ 


বিমুখ সংখ্ামে যেপেই বলরাম অয়া তা পরিজন গ্রীতির বশ। 
রেবতী আহিগির লোচন চিন আছে মধুর মপিরার বেলেয়া রস ॥ 
সরস্বতী-বারি পিয়েছে হলধরে ওঁতা জলফুটি করিছ পান। 
শুদ্ধ অন্তর হে মেঘ অইতেই অকনে কালা তোর বর্ণহান ॥ ৫০ 


ওরে হিমাচল কাদাৎ কনখল হুতগ, গারিগদে জাহৃবীর। 
স্বর প্াপ্তির সোপান অলছেতা সগর মহারাজ পুত্রগির ॥ 
গৌরী করিরিতা ভ্রকুটি গঙ্গারে উতভাউ আহে আহে সফেন তেই। 
উর্মি আতহানে দরেছে শঙ্ুর ইন্দুকলা কেশ, চানে উপেই ॥ ৫১ 


হাকেদে পিঠিহান দেছং চানা অছে যেসাদে সুরগজ এররাবত। 
নিয়া তিতে খানি পিয়র সুরধূনী সেঙছে পানিধারা পারা অছৎ | 
পড়িয়া তোর ছেয়া গঙ্গা হুতগৎ অছেতা আকবারা কালিরা রঙ। 
অছেতা অস্থানে গঙ্গা যমুনার তিলয়া ধারাহানি এ সঙ্গম ॥ ৫২ 


বহেছি বন্তুরী মৃগর সৌরভে নুংশি অছে হাবি শিলার সপ। 

গঙ্গা নিকুলেছে টেঙারা হিমালয় তুষার বুজে থায়া ধবল রূপ ॥ 
জিরেয়া থাইতে তি গিরির চূড়াগৎ, হে মেঘ, চানাহান অরতা তোর । 
শুভ্র শিববৃষ শৃঙ্গ গৎ লাগিয়া আছে পারা খানিও অর | ৫৩ 


বায়ুল দেবদার অইলে ঘর্ষণ উবাকা নিকুলের যে দাবানল। 
চমরীকেশ হাবি পুড়ের মেইরিকে করের বিচলিত হিম-অচল 
বিপুল বারিধারা দিয়া তি নিবাদিছ বনর অগ্নির উবাকা নাই। 
আর্ত রক্ষাল মহৎ জনগর সফল সম্পদ অর সদাই | ৫৪ 


সুক্ত করলেউ তানুর পথগ তি শরভে করতাই আক্রমণ । 
লাহুলে কান্থিল দুঃখ পেইতাই করিয়া তোর লগে এ আচরণ ॥ 
ভীষণ শিলাঘাত করিয়া হিন দিছ মৃর্খ মৃগগিরে, হে জলধর । 
বিফল উদ্যমে দেহার পাংকাল উগই পার ফল পরাভবর ॥ ৫৫ 


টেঙারা হিমালয়ে শিখর শিলাতলে আছেতা শশ্্ুর চরণ চিন। 
নম্র অয়া তিতে শিবর পদরেখা করিছ ভক্তিল প্রদক্ষিণ 

সিদ্ধ বার যোগী নিক্কা পৃজতারা করিয়া দরশন শ্রদ্ধাবান। 
মুক্ত য়া পাপ প্রমথ অইতারা যেবাকা অরনাই দেহাবসান ॥ ৫৬ 


৩৫ 


শব্দায়ন্তে মধুরমনিলৈঃ কীচকাঃ পূর্যমানাঃ 
সংক্তাভিস্িপুরবিজয়ো গীয়তে কিনুরীভিঃ। 
নির্থাদন্তে মুরজ ইব চেৎ কন্দরেবু ধ্বনিঃ স্যাৎ 
সঙ্গীতার্থো ননু পশুপতে্তত্র ভাবী সমগ্রঃ | ৫৭ 


রাশীভূতঃ ্রস্বকাস্যাট্রহাসঃ ॥ ৫৯ 
উৎপশ্যাি ত্য তটগতে নিষষভিনাঞ্জনাভে 
সদ্য তস্য। 


মংন্য্তে তি হলডুতো মেচকে বাসসীব | ৬০ 


হিত্বা তশ্মিন্‌ ভুজগবলয়ং শক্ুনা দততহস্তা 
ত্রীড়াশৈলে যদি চ বিচরেৎ পাদচারেণ গৌরী । 
ভঙ্গীভক্ঞ্যা বিরচিতবপুঃ স্তসতিতান্তর্জলৌঘঃ 
সোপানত্বং কুরু মণিতটারোহণায়াগ্রযায়ী ॥ ৬১ 


তত্রাবশ্যং বলয়কুলিশোদ্ঘক্টনোদগীর্ণতোয়ং 
নেষ্যত্তি ত্বাং সুরযুবতয়ো যন্্রধারাগৃহত্ম। 
তাভ্যো মোক্ষত্তব যদি সখে ঘর্মলনবস্য ন স্যাৎ 
ত্রীড়ালোলাঃ শ্রবণপরুষৈপর্জিতৈর্ভায়য়েস্তাঃ ॥ ৬২ 


হেমান্তোজপরসবি সলিলং মানসস্যাদদানঃ 
কুর্বন্‌ কামং ক্ষণমুখপটখ্রীতিমৈরাবতস্য। 
ধুন্বন্‌ কল্পদ্রুমকিশলয়ান্যংশুকানীব বাতৈ- 
ানাচেষ্টের্জলদ ললিতৈরির্বিশেস্তং নগেন্দ্রমূ ॥ ৬৩ 


৩৬ 


পূর্ণ বায়ু গেয়া কীচক সুমধুর দিতারা কতি সুর শিখরময়। 
বাশিগি ধরে ধরে আছিতা কিন্নরী সদাই গেয়া গেয়া ব্রিপুর-জয় ॥ 
গুহার কন্দরে, হে মেঘ, তোর ধ্বনি অইলে মুরজর বাদ্যহান। 
শিবর পূজাকালে মধুর সঙ্গীতহানরে পূর্ণতা করের দান ॥ ৫৭ 


লালয়া হিমালয় তটর বিস্ময় মুঙেদে পেইতেই হংসদ্বার। 
ত্রৌঞ্চরন্ধগ পরশুরামে পাছে যেপেই তার হাবি যশ অপার ॥ 
দীর্ঘ তির্যক-পথগ লয়া তিয়ো আরাকো উত্তরে কর গমন। 
বিষুচরণর সাদানে রূপ অক, যেগই করেছিল বলি দমন ॥ ৫৮ 


অনে তি অতিথিগ গজেদে কৈলাসে, রাবণ বিক্রমে শিথিল মূল। 
মালছে দর্পণ অমর ললনার ভুবন শোভাহানি উপেই পুল 1 
অছেতা কুমুদর কান্তিমান চুড়া মহান কতি উচ, কতি ধবল। 
শিবর পুজিত অ্টহাস্যই তিলয়া আকপেই অছে অচল ॥ ৫৯ 


সদ্য কাপেছিগা দ্বিরদ রদ পারা গৌর কান্তির সুকিলাস। 

দলিত অঞ্জন বর্ণ অলয়া তি উপেই সানুদেশে করনে বাস ॥ 

গৌর গারিণৎ ফিজেৎ শ্যাম আভা উরেছে বলরাম মালইতেই। 

উসাদে চানাহান অরতা হে ইতাউ! তোরতে আর কোনো তুলনা নেই ॥৬০ 


রম্য গিরিগৎ গৌরী গিথানকে বিহার করলেতে অয়া দূরেই । 

ভূঁজগ কন্কণ কারিয়া বেলাদের জানিয়া মহাদেবে, ডরাছে তেই এ 

পানির ধারাহান নুকেয়া বুকগৎ মুডেদে থাক এনে অয়া সোপান । 
তোরাং পারা দিয়া কাইলে শিবাণীয়ে নিয়াম কতি অর তোরতা মান ॥ ৬১ 


উপেই যেসাদৌ স্বর্গ যুবতীয়ে বলয় কুলিশর দিয়া আঘাত। 

রচনা করতাই যন্ত্রধারা পানি কতিয়ো কৌতুকে মুকেয়া বাধ ॥ 
নিদাঘ খরতাপে পেইলে তোরে মেঘ মুক্তি নাদলেতে উসময়। 
তানুর লীলাহান বাগিছ যেসাদেউ করিয়া গর্জন, পাকানে ভয় ॥ ৬২ 


মানস সরোবরে কনক পক্কজ শাতছে পানি উতা ফুটিতে পিছ। 

অয়া তি মেইখুম এরাবতগর বুজিয়া মেইথঙ নুঙেই দিছ 1 
কল্পপাদপর ফিজেৎ অছে পাতা, দিয়া তিলিরি বৌ নিকৃকরক। 
স্বেচ্ছাসুখে মেঘ, করিছ উপভোগ, ক্রীড়াল £ই তোর হারৌ অক 1 ৬৩ 


৩৭ 


প্রণয়িন ইব ত্স্তগঙ্গাদুকুলাং 
তস্যোৎসঙ্গে 
ন ত্বংদৃষ্বা ন পুনরলকাং জ্ঞাস্যসে কামচারিন্‌। 


৩৮ 


প্রণয়ী কৈলাস টেস্ডারাগর উরে আছেতা মনোরমা অলকা তেই 
দেহর কুতিহান গঙ্গা মুকে মুকে পড়ের কতি হুবা, উপমা নেই ॥ 
যুক্তাজালে বুজা কামিনী কেশদাম যেসাদে চূড়াগৎ্, উসাদে অর। 
প্রাসাদ চুড়াগিৎ সাজিয়া থার মেঘ চিনানি লাল নার, হে জলধর ॥ ৬৪ 


উত্তরমেঘ 


চূড়াপাশে নবকুরুবকং চারুকর্ণে শিরীষং 
সীমন্তে চ ত্বদুপগমজং যত্র নীপং বধূনামূ ॥ ৬৬ 


যত্রোনুত্তভ্রমরমুখরাঃ পাদপা নিতাপুষ্পা 
হংসশ্রেণীরচিতরশনা নিত্যপন্মা নলিন্যঃ। 
কেকোতকষ্ঠা ভবনশিখিনো নিত্যভাস্বৎকলাপা 


নিত্যজ্যোৎল্াঃ প্রতিহততমোবৃত্তিরম্যাঃ গ্রদোষাঃ ॥ ৬৭ 
আনন্দোথং নয়নসলিলং ত্র নান্যেরিমিত্তৈ- 
ান্যস্তাপঃ কুসুমশরজাদিষ্টসংযোগসাধ্যাৎ। 


নাপ্যন্যস্মাৎ গ্রণয়কলহাদৃবিথয়োগোপপত্তি- 
বিত্তেশানাং ন চ খলু বয়ো যৌবনাদন্যদস্তি ॥ ৬৮ 


অন্বেষ্টব্যৈঃ কনকসিকতামু্নিক্ষেপগটের 
সংক্রীড়ত্তে মণিভিরমরগরার্থিতা যর কন্যাঃ | ৭০ 


তীমুঢানাং ভবতি বিফলধ্েরণা চর্মুষ্টিঃ 0৭১ 


৪২ 


ললিত বনিতাই অছিতা বিদ্যুৎ ইন্দ্রধনু ঘরে চিত্র অর । 

এলার তালে তালে বাজের মূরজই উপেই নির্ঘোষ অছেতা তোর ॥ 
বরন বিন্দুগি মণির ভূমিতল, তু্গ চূড়া মেঘ সকছে নাই। 

উপমা তোর লগে হাবিতা লক্ষণে, অলকা তিহে অয়া মালছেতাই ॥ ৬৫ 


উপেই বধূগির চুলেদে কুন্দর কুড়িগি, আতে লীলাকমল থার। 

লোধ কুসুমর রেণুল মেইথঙ পাঞরতাহান হুবাক' পার ॥ 

তানুর চারু কানে শিরীষ পিদতারা, নুয়াতা কুরুবক চূড়া উগৎ। 
খেয়ছে হেইদিৎ কদম শোভা গার, যেতারে তিহে শাতকরে দেছৎ ॥ ৬৬ 


মত্ত ব্রমরর ধ্বনিয়ে মুখরিত সদাই গাছে ফুল সাজিয়া ঙাল। 

নিত্য নলিনীয়ে শাতয়া ঝলমল, মেখলা অয়া বছি মরাল পাল ॥ 
ময়ূর যেবাকাউ কলাপে উজ্জ্বল, নিত্য কেকা রব ধ্বনিত অর। 
নিত্য জ্যোহল্গাল ভালয়া থার কতি, নেয়র মামহান রাতির পর ? ৬৭ 


হারৌ অইলেহে জের আহিপানি, নেয়ছে আর কোনো দুঃখতাপ। 
পেইলে প্রিয়তম মিটের জ্বালাহানি, যেহানি দের নাই কুসুমচাপ ॥ 
প্রণর অভিমানে অরতা বিচ্ছেদ আরতা খেয়নিতে কুরাঙ থা । 
উপেই যৌবন থারতা চিরকাল, অন্য বয়সর নেয়ছে নাউ ॥ ৬৮ 


প্রাসাদ চবুতরা অছেতা মণিময় তেরার ছেয়াগিৎ ফুলর গাল । 

তাপ মৃদক্গর ধ্বনিয়ে গণ্ভীর মেঘর গুরু গুরু দেরতা তাল ॥ 

তানুর আতে আছে মদিরা রতিফল, কল্পবৃক্ষই করেছে দান। 
অতুল শাত হবা রূপসী বনিতারে দরিয়া করতারা উসিটা পান ৬৯ 


অমরবাস্ছিতা নিঙুলে অলকাৎ কনক সেকতায়ে লুকেয়া নাই। 
আতর মুষ্টির রতুমণি উতা বারৌ নুয়া করে বিসারতাই ॥ 

অন্দাকিনীহানে দেরতা ইঙ বৌ, উতার সেবা পেয়া হারৌ মন। 
হেয়ার ইউ দিয়া তণ্তা কমাদের পার মন্দার ফুলর বন ॥ ৭০ 


উপেই শ্রিয়তমে কাড়িয়া নেরগাতা প্রিয়ার গারিগর হাবি ফিজেৎ। 
বেরুনি যা'হানর উহানো মুকাদের ফানেক কাকালিৎ নাথার চেৎ 
বিশ্বাধরা প্রিয়া কতিয়ো লাজপেয়া নিবানি মনেয়াও মণির ঙাল। 
ছিটেয়া কুক্কুম বিফল অইরিতা, প্রণয়ী আহে আহে নারতা আল ॥ ৭১ 


৪৩ 


নেত্রা নীতাঃ সততগতিনা যদ্বিমানাগভূম্ী- 
রালেখ্যানাং স্বজলকণিকাদোষমুৎপাদ্য সদ্যঃ। 
শশ্কাস্পৃষ্টা ইব জলমুদস্ত্াদৃশা যত্র জালৈ- 
ধূমোদৃগারানুকৃতিনিপুণা জর্জরা নিম্পতস্তি ॥ ৭২ 


অক্ষয্যান্তর্ভবননিধয়ঃ প্রত্যহং রক্তকষ্ঠে- 
রুদ্গায়তির্বনপতিযশঃ কিননরৈর্যরসার্ধমূ। 


বৈভ্রাজাখ্যং বিবুধবনিতাবারমুখ্যাসহায়া 
বদ্ধালাপা বহিরুপবনং কামিনো নির্বিশস্তি | ৭৪ 


গত্যুতৎ্কম্পাদলকপতিতৈর্যত্র মন্দারপুন্পৈঃ 
পত্রচ্ছেদৈঃ কনককমলৈঃ কর্ণবিভ্রংশিভিশ্চ। 
যুক্তাজালৈঃ স্তনপরিসরচ্ছিনসূত্রৈশ্চ হারৈ- 

নৈশো মার্গঃ সবিতুরুদয়ে সৃচ্যতে কামিনীনাম্‌ ৷ ৭৫ 


মতা দেবং ধনপতিসখং যত্র সাক্ষাদ্বসন্তং 
প্রায়শ্চাপং ন বহতি ভয়ানুন্মথঃ ষট্পদজ্যম্‌। 


বাসশ্চিত্রং মধু নয়নয়োর্ধিভ্রমাদেশদক্ষং 
পুষ্পোন্ডেদং সহকিসলয়ৈরূরষণানাং বিকল্লান্‌। 
লাক্ষারাগং চরণকমলন্যাসযোগ্যঞ্চ যস্যা- 
মেকঃ সৃতে সকলমবলামণ্ডনং কল্পবৃক্ষঃ ॥ ৭৭ 


তত্রাগারং ধনপতিগৃহানুক্তরেণাল্মদীয়ং 
দূরাল্পক্ষ্যং সুরপতিধনুশ্চারুণা তোরণেন। 
যস্যোপান্তে কৃতকতনয়ঃ কাস্তয়া বর্ধিতো মে 
হন্তপরাপ্যস্তবকনমিতো বালমন্দারবৃক্ষঃ ॥ ৭৮ 


৪৪ 


বাহিয়া বৌহানে উচছে বিমানর অন্তঃপুরে গিয়া মেঘর দল। 

স্বজল কণিকাল তিঙেয়া চিত্ররে আলইতারা ডরে অয়া বিকল 

মিকুপ থায়া বার পলানি জানি তানু ধরিয়া অউবাকা ধুমার রূপ। 

গরর মানুগিয়ে জানানি নাক কিতা, কিহান অছেতাউ নাকানে উপ ॥ ৭২ 


হাদিৎ যেবাকাতে সেচের মেঘজাল, হাকেদে অয়া থার ইন্দু গাল । 
বরন ফুটা দের উপেই বিতানেদে চন্দ্রমণিগিল লামছে ডাল 1 

পানির কণা উতা রাতিতে পুছেদের গীড়িতা শূঙ্গারে নায়িকা ক্লেশ। 
শিথিল অইলেগা প্রিয় আলিজন, সেচলে নায়কর বক্ষোদেশ ॥ ৭৩ 


উপেই সঞ্চয় আছেতা অক্ষয় ক্ষ হাবিগির অসীম ধন। 

কুবের যশোগাথা নিয়ত গেয়া গেয়া হারৌ অছেনাই তানুর মন ॥ 
উদার বৈভ্রাজ কাননে অন্সরা-গণিকা বিলাসর পাছিতা রস। 
নিক্কা কিন্নর আছিতা বুলে বুলে নুগেই উহানর অছিতা বশ ॥ ৭৪ 


গতিয়ে নিকৃকরা অলকদাম জগা ফুলগি মন্দার ধুলিৎ থার। 

কনক কমলিনী জণ্ডের- কানে যেতা, স্তনর উচ্ছ্বাসে জগ্ডের হার ] 
কালা পাতাহানি আছিল সাজ অয়া উতাউ জঙে জঙে অছেতা মত। 
ঙালয়া সবিতাই সূচনা করেদের নায়িকা অভিসারে গেছিগা পথ ॥ ৭৫ 


মারুপ কুবেরর উপেই আছে শিব বুলিয়া কামদেব পাছেতা ভর । 
না লর আতে তার মধুপ শ্রেণীময় পুম্পধনু বার পঞ্চশর ॥ 
চতুরা যুবতীয়ে আহির ভঙ্গীল কামুক প্রেমিকর মনহানাৎ। 
মদন শরগিল বিদেইতারানাই সফল অইতারা তারে পানাৎ ॥ ৭৬ 


দেরতা ললনার হাবিতা প্রসাধন কল্পতরুজার বৃক্ষরাজ। 

ফুতির নানা রঙ কালা কিশলয়, ফুলগি করানির অঙ্গ সাজ ॥ 
আলতাহানি দের চরণ কমলরে রঙেয়া সাজানির সালে উজীর । 
এসাদে মধু দের যেতাই আহিগিৎ আবেশ সৃষ্টিয়ো করিয়া থার | ৭৭ 


আমার গর উগ আছেতা উত্তরে, যক্ষরাজপুরী অইলে লাল। 

দূরেয়ে থাইলেউ চিনানি পারতেই ইন্ত্রচাপ পারা তোরণ ডাল ॥ 

গরর কাদাগদে তরুণ মন্দার পুতক অছে পারা মোর প্রিয়ার 

সকনি য়াকরের তুলিয়া আতহান নঙাছে খানি তারে ফুলর ভার ॥.৭৮ 
8৫ 


ত্রীড়াশৈলঃ কনককদলীবেষ্টনপ্রেক্ষণীয়ঃ। 
মদৃগেহিন্যাঃ প্রিয় ইতি সখে চেতসা কাতরেণ 
প্রেক্ষ্যোপাস্তক্কুরিততড়িতং তাং তমেব স্মরামি ॥ ৮০ 


যামধ্যান্তে দিবসবিগমে নীলকণ্ঠঃ সুহদ্‌ বঃ ॥ ৮২ 


এভিঃ সাধো হৃদয়নিহিতৈর্লক্ষৈর্লক্ষয়েথাঃ 
ছ্বারোপান্তে লিখিতবপুষৌ শঙ্খপন্দৌ চ দৃষ্বী। 
ক্ষামচ্ছায়ং ভবনমধুনা মদ্ধিয়োগেন নূনং 
সূর্যাপায়ে ন খলু কমলং পুষ্যতি স্বামভিখ্যামূ ॥ ৮৩ 


গত্বা সদ্যঃ কলভতনুতাং শীঘ্বেসম্পাতহেতোঃ 
ক্রীড়াশৈলে প্রথমকথিতে রম্যসানৌ নিষগ্ঃ। 
অর্থস্যন্তর্ভবনপতিতাং কর্তৃমল্লাল্পভাসং 
খদ্যোতালীবিলসিতনিভাং বিদ্যুদুনেযদৃষ্টিম । ৮৪ 


তন্বী শ্যামা শিখরিদশনা পকৃবিস্বাধরোষ্ঠী 

মধ্যে ক্ষামা চকিতহরিণীপ্রেক্ষণা নি্ননাভিঃ । 
শ্রোণীভারাদলসগমনা স্তোকনম্রা স্তনাভ্যাং 

যা তত্র স্যাদ্যুবতিবিষয়ে সৃষ্টিরাদ্যেব ধাতু$ ॥ ৮৫ 


৪৬ 


আছেতা সরোবর কতিও মনোহর ইথলহান তার মরকতর। 
কনক শতদলে গুরেছে পানি হাবি মৃণালে ঙাল বৈদুর্যগর ॥ 
মানস কাদা অছে উতাউ বাহে বাহে মত্ত খেলানিৎ হংসদল। 
উপেই তি হে মেঘ, উদয় অইলেউ পানিৎ থাইতাই অচল ॥৭৯ 


বিহার পর্বত কাদাৎ পহুরির ইন্দ্রনীলমণি শৃর্গ তার। 

কনক কদলীয়ে বেড়াছে আরো চানা অছেতা মনোরম উপেইকার ॥ 
বিজুলি ডাল দিলে মালর উগ তিয়ো, দুঃখ পার মোর ঠই এপেই। 

অয়া মি নিংশিং পড়ের আহিপানি, পেইরি বানা আরো উগরে তেই ॥ ৮০ 


থছেতা বের দিয়া মাধবী মণ্ডপ উপেই কুরুবক শাতছে গাছ। 

রক্ত অশোকর কম্প্র পাতা বার বকুল আকজারে ফুলর সাজ ॥” 
প্রিয়ার বামপদ অশোকে বিসারার, মনার মোর সাদে ওজারৌ। 
প্রেয়সী থতাবুজা দোহদ মদিরারে পেয়াহে অরনাই অতি হারৌ ] ৮১ 


উতার হাদিগৎ ফলক স্ফটিকর হুনার দণ্ডগ উচয়া থার। 

মণির গজে আছে কগালা বেণু আগ উসাদে চানাহান অছেতা তার ॥ 
গেলেগা দিনহান মারুপ অছে তোর মুর আগ আয়া বাসেইতই। 
প্রিয়াই তাল দিয়া কনক কঙ্কনে উপরে তালে তালে নাছেইতই ॥ ৮২ 


গরগ জলধর স্মৃতিৎ আছে মোর হাবিতা লক্ষণ উপেইকার। 
আগদে দুয়ার শঙ্খ আকেছিতা, আগদে পন্নগ আছেতা তার & 

মি গরে নেইনাই উহানে যেসাদৌ প্রিয়ার গর উগ অছে মলিন। 
যেসাদে থামৃপাল মাময়া থারনাই নেয়য়া বেলিহান আধার দিন ॥ ৮৩ 


উপেই হমানির পথগ মাতে দিং করভ রূপ লয়া বাসেয়া থাক। 

আগেদে মাতেছিলু প্রমোদ গিরিগৎ জিরানে গারিগই হিন নাপাক ॥ 
যেসাদে কগালাগ ডালর জিনজিনি উসাদে ভাল দিয়া ভবন মোর। 

চানে তি খানি খানি হে প্রিয় মেঘবর, মিগাল আহিগির বিজুলি তোর ॥ ৮৪ 


তন্বী শ্যামা তেই শ্রিখরি দশনাগ পক্‌ বি্বর সাদানে অট। 

কাকালি অতি ক্ষীণ, গভীর নাভি উগ, চকিতা অরিডিগ আহির পট £ 
স্তনর ভরিহানে নঙেছে খানি খানি, শ্রোণীর ভরিহানে আটানি তাপ। 
ধাতাই রচেছেগ প্রথম যুবতীগ হাবিতা হবাহানি করেছে নাপ | ৮৫ 


৪৭ 


তাং জানীথাঃ পরিমিতকথাং জীবিতং মে দ্বিতীয়ং 
দৃরীভূতে ময়ি সহচরে চক্রবাকীমিবৈকামূ। 
গাচোত্কণ্ঠাংগুরুষু দিবসেম্বেষু গচ্ছতসু বালাং 

জাতাং মন্যে শিশিরমথিতাং পদ্মিনীং বান্যরূপাম্‌ ॥ ৮৬ 


আলোকে তে নিপততি পুরা সা বলিব্যাকুলা বা 
মৎসাদৃশ্যং বিরহতনু বা ভাবগম্যং লিখন্তী। 
পৃচ্ছস্তী বা মধুরাবচনাং সারিকাং পঞ্জরস্থাং 
কচ্চিতর্তুঃ স্মরসি রসিকে ত্বং হি তস্য প্রিয়েতি | ৮৮ 


উৎসঙ্গে বা মলিনবসনে সৌম্য নিক্ষিপ্য বীণাং 
মদৃগোত্রাঙ্কং বিরচিতপদং গেয়মুদগাতুকামা। 
তন্ত্রীমার্দাং নয়নসলিলৈঃ সারয়িত্থা কথঝ্িদৃ- 
ভূয়োডুয়ঃ স্বয়মপিকৃতাং মূষ্নাং বিস্ষরস্তী | ৮৯ 


শেষান্‌ মাসান্‌ বিরহদিবসস্থাপিতস্যাবধের্বা 
বিন্যস্যস্তী ভুবি গণনয়া দেহলীদত্তপুষ্পৈই। 
'মৎসঙ্গং বা হৃদয়নিহিতারম্তমাস্থাদয়স্তী 
প্রায়েেতে রমণবিরহেম্বঙ্গনানাং বিনোদাঃ ॥ ৯০ 


সব্যাপারামহনি ন তথা পীড়য়েন্মদ্বিয়োগঃ 
শঙ্কে রাত্রৌ গুরুতরশুচং নির্বিনোদাং সখীং তে। 
মতসন্দেশৈঃ সুখয়িতুমলং পশ্য সাধবীং নিশীথে 
তামুনিদ্রামবনিশয়নাং সৌধবাতায়নস্থঃ ॥ ৯১ 


আধিক্ষামাং বিরহশয়নে সনিষট্রৈকপার্শবাং 
প্রাচীমূলে তনুমিব কলামাত্রশেষাং হিমাংশোঃ। 
নীতা রাত্রিঃ ক্ষণ ইব ময়া সার্ধমিচছারতৈর্যা 
তামেবোকৈঃর্বিরহমহতীম্ুভির্যাপয়ন্তীম্‌ ॥ ৯২ 


৪৮ 


| 


নেয়হে সহচর চক্রবাকী পারা, হারপা তেই মোর দ্বিতীয় প্রাণ। 

মোরকা প্রিয়া তেই করিরি কতি খাল, অছেতা দিনএতা ডিগলহান ॥ 
মালছে কমলিনী তুহিন মথিতাগ, তঙাল কতি অছে প্রিয়ার শাত। 
দূরেয়ে আছু মিতে, উহানে উদ্বেগ, উহানে ইমৃপানি, নেয়ছে মাত ॥ ৮৬ 


কতিও আহিপানি জঙের দিনহান উহানে আহিহ্বগি ফুলেছেনাই। 
স্বভাব রাঙাহান নেয়ছে অটগিৎ নিংসা তাপে উগি ডহাছে তাই ॥ 
লামছে কেশপাশে গুরেছে আকবারা থছেতা মেইথঙ গজে আতর । 
ইতাউ, যেসাদে তি গুরলে চন্দ্রমা খানিও নিকুলিয়া যে বূপ অর [৮৭ 


নাইলে দেখতেই পৃজাৎ আছে তেই মোরকা কল্যাণ মাগিরিনাই। 
নাইলে আকিরিতা বিরহী মোর ছবি যেসাদে মাতেদের কল্পনাই ॥ 

উহান নাইলেতে পলাঙে সারিকারে প্রিয়াই করিরিতা পরশ্নহান। 

" অছৎ নিংসিং স্বামীর রসিকে তি? যেগই দিল তোরে বানার দান ' 1৮৮ 


হাদিৎ বীণাগল দিরিতা এলাহানি পিদিয়া গারিগৎ ফিজেৎ মত। 
মোরেল লেংকরা পদগি দিতেগাতে আহের হক আগ খৌনুগৎ ॥ 
আহির পানিসিটা তিাছে তারগাছি ধরানি খানি খানি পারলেগাউ। 
দিতেখা পাহরিয়া থাইরি কানা নায়া স্বয়ং রচা হাবি মুষ্ছনাউ ॥ ৮৯ 


নিকৃকা লেহে তেই থইরি আগ ফুল, উগিল লেহা লেহা আছেতা দিন। 
বিরহ লয়নির আরতা কই দিন থইরি দেহলিৎ উতার চিন 1 

নাইলে হৃদিগৎ থছেতা মোর ছবি পেইরি উঁসাদে মিলন সুখ । 

রমণ বিরহিণী রমণী এসাদেহে করতারাতানাই মিলন ভোগ ॥ ৯০ 


দিনেতে কাম থায়া সখিয়ে তৌর, মেঘ, নাইরি অমাটিক বিধুরা তেই। 
আহিলে রাতিহান সময় না কাপের প্রিয়ার বেদনার অস্ত নেই 

শয্যা মাটিহানে, আহিৎ ঘুম নেই, আহিগি মেলে মেলে যারগা কাল । 
থায়া তি বাতায়নে দিছনে সুখপৌ মোরকা না করক নিয়াম খাল ॥ ৯১ 


শীর্ণ দেহলতা বিরহ শয্যাৎ আছেতা আকবেদে মলিন তেই। 

কৃষ্ণপক্ষর জোনাক কলাহান পুৰর হাকে অর যেসাদে লেই 1 

স্বেচ্ছা রতিরসে বিলাসী অয়া তেই মিকুপে রাতিহান করেছে লাল। 

আজিতে বিরহর তপ্তা আহিপানি বেলেয়া বেলেয়া নাযারগা কাল ॥ ৯২ 
৪৯ 


পাদানিন্দোরমৃতশিশিরান্‌ জালমার্গপ্রবিষ্টান্‌ 
ূর্বশ্বীত্যা গতমভিমুখং সন্নিবৃত্ত তথৈব। 

চক্ষুঃ খেদাৎ সলিলগুরুভিঃ পক্ষ্মতিশ্হাদয়ন্তীং 
সান্রেহহীব স্থলকমলিনীং ন ্রবৃদ্ধাং ন সুপ্তাম্‌ ॥ ৯৩ 


নিশ্বাসেনাধরকিসলয়ক্রেশিনা বিক্ষিপত্তীং 


'পশ্শরিষ্টামযমিতনখেনাসকৃৎ 
গণ্ডাভোগাৎ কঠিনবিষমামেকবেণীং করেণ ॥ ৯৫ 


সা সবত্যস্তাভরণমবলা পেশলং ধারয়ন্তী 
শহ্যোৎসঙ্গে নিহিতমসকৃন্ুঃখদুঃখেন গাত্রম্‌। 
ত্বামপ্যস্্ৎ নবজলময়ং মোচয়িষ্যত্যবশ্যং 
প্রাঃ সর্বো ভবতি করুণাবৃত্তির্ান্তাত্মা ॥ ৯৬ 


জানে সখ্যান্তব ময়ি মনঃ 

দিথস্কুতাং প্রথমবিরহে তামহং তর্কয়ামি। 

বাচালং মাং ন খলু সুভগম্মন্যভাবঃ করোতি 
প্রত্যক্ষং তে নিখিলমচিরাদ্‌ ভ্রাতরুক্তং ময়া যৎ | ৯৭ 


এবাকা বাতায়নে ইওছে চন্দ্রমা অমৃত অয়া দেহ আয়া সকর। 

শ্রীতিল আগেকার যারগা দৃষ্টিয়ো, আলয়া দুঃখিত আরাকো অর ॥ 
পানিল নঙডেছেগা পক্জ্রজালে তেই গুরিরি বারনাই দ্ধি আহি খম। 
মেঘালা দিনে অছে মলিন কমলিনী জিপেছে খানিয়ৌ শাতছে কম ॥ ৯৩ 


অলক গালগৎ পড়েছে সিতারেয়া করিরি আরো তেই শুদ্ধন্নান। 
অধরপল্ুব ক্লিষ্ট করেদের তাপিত য়া বার নিংসাহান & 

মাগিরি নিদ্রারে, হপনে সম্ভোগ মোরেল করানির আকাঙ্কাউ। 
আহির পানিধারা নাদের ঘুমহান দুঃখ বুজা রাতি লালরতাউ ॥ ৯৪ 


বেলাছে মালাডাল, বাদেছে একবেণী, বিরহ দিবসর প্রথম দিন। 
শিরাপ অবসানে বিগতশোক অয়া দিতৌ মুকেয়া মি দুঃখ চিন ॥ 
গালগ গুরেদের রুক্ষবেণীউগ যেবাকা আঙুলিয়ে সেচার নাই। 

দুঃখ বারে বারে দেরতা নখগিয়ে, অহেতা না কাপিয়া ডিগল তাই ॥ ৯৫ 


ভূষণ নেই দেহ কতিয়ো সলছেতা ভূমির শয্যাৎ অবলাগই। 
থাইরি শ্ায়া খানি বারৌ উঠিরিতা, দুঃখ ভ্বালাময় প্রিয়ার ঠই ॥ 
বেলেয়া নুয়াজল আহির পানি পারা তিয়ৌ কাদতেই হে মেঘবর। 
করুণা অন্তরে যেগর আছে উগ মানুর দুঃখৎ দুঃখী অর | ৯৬ 


হে ভ্রাতা, তোর সখি, এ মোর প্রিয়তমা হাবিতা বানা মোরে করেছে দান। 
প্রথম বিরহিণী এসাদে অয়া আছে বুলিয়া করুরিতা এ অনুমান ॥ 

লাহুলে বাচালতা নাগই এতা মোর নিয়াম ডিলনায়া তি দেখতেই। 

সুভগ মানুগর নাগই অভিমান মোর এ বিবরণ লালনি নেই ] ৯৭ 


আহিৎ নেই চিন কালা কাজলর, গুরেছে মেইথঙ চুলর জাল । 
মদিরাহীনা আরো প্চুমে লীলা নেই, আহির কোনগিয়ো নাছেতা গাল ॥ 
মেঘর আগমনে অরিঙি নয়নার গজর বাম পট নিকৃকরের। 

যেসাদে সরোবরে শফরী চঞ্চল নীলুয়া কমলরে শ্রীহান দের ॥ ৯৮ 


গৌর উরু ঘ্গি কদলী তরু মাল উপেই নেই নখচিহ আর । 

ভাগ্য হৰা নায়া নেয়ছে উপেই নিকৃকা দেহেছু মি মুক্তা ভার 
লয়য়া লীলাহান যেগিয়ে মাঠিয়েয়া দিলুতা বুলিয়া মি পাক নুঙেই। 
অরতা স্পন্দিত উরৎ বাংগুরি হে মেঘ তোরে মুঙে দেখলে তেই 1 ৯৯ 


৫১ 


তশ্মিন্‌ কালে জলদ যদি সা লব্বন্দ্রাসুখা স্যা- 


বিদ্যুদগর্ভঃ ভিমিতনয়নাং তৃৎসনাথে গবাক্ষে 


কান্তোদত্তঃ সুহদুপনতঃ সঙ্গমাৎ কিঞ্জ্দিনঃ ॥ ১০৩ 


তামায়ুদ্মন মম চ বচনাদাত্বনশ্টোপকর্তৃং 

ব্রয়া এবং তব সহচরো রামগিরযাশ্রমস্থঃ। 
'অব্যাপন্নঃ কুশলমবলে পৃচ্ছতি তাং বিযুক্তঃ 
পূর্বাভাষ্যং সুলভবিপদাং প্রাণিনামেতদেব | ১০৪ 


উষ্কোচ্ছাসং সমধিকতরোচ্ছ্াসিনা দূরবর্তী 
সঙব্টেস্তৈরিশতি বিধিনা বৈরিণা রুদ্ধমার্গঃ ॥ ১০৫ 


শব্দাখ্যেয়ং যদপি কিল তে যঃ সথীনাং পুরস্তাৎ 
কর্ণে লোলঃ কথয়িতুমভূদাননস্পর্শলোভাৎ। 
সোহতিক্রান্তঃ শ্রবণবিষয়ং লোচনাভ্যামদৃশ্য 
্বাযুত্কষ্ঠাবিরচিতপদং মন্যুখেনেদমাহ ॥ ১০৬ 


৫২ 


44:2৮ 


তেইরে কিতা পারা থাইলে ঘুমে, মেঘ, কাদাৎ গিয়া তিতে বহিয়া থাক। 
প্রহর কালহান অয়া তি ইম্পানি;- প্রিয়ার ঘৃমহান বাগানি নাক 1 
হপনে পেয়া মোরে বেড়েয়া ভূজলতা ধরেছে কলকরে উবাকা সাৎ। 
করিয়া গর্জন বাণিয়া এ হপন নাকরি খেই, তোর নেয়ক মাত ॥ ১০০ 


ইউছে বৌহানে পানির কণা দিয়া হজাক করেদিছ মানিনী ঘ্বম। 
প্রিয়ার মেইথঙে কালা নুয়া শাতা মালতী কলিকার লাগক ঠুম ॥ 
বিজুলি লুকাদিছ, যেবাকা বাতায়নে, ডাকয়া চেইতই প্রিয়াই মোর। 
এসাদে পৌহান দিছ হে বনী, সুধীর গন্তীর ধ্বনিল তোর | ১০১ 


“হুনেদে অবিধবা! অন্ুবাহ মিতে, মিত্র তোর প্রিয় ভর্তাগর ৷ 

আহেছু আজি মুঙে বার্তাহান থয়া বিতরে মোর এরে অন্তরর 

নিয়া ধ্বনি মোর স্ি্ধ গ্ভীর করানি প্রিয়া বেণী উন্মোচন। 

ঠুয়ছি প্রবাসীগি চালাক অইতারা প্রিয়ার সৃখ দেনা করিয়া মন ॥” ১০২ 


পবন-নন্দন দেহিয়া মৈথিলী যেসাদে উতসৃুক অছিলি নাই। 
সৌম্য জলধর! যোগ্য সম্মান দিতই তোরে এতা মাতবে তাই ॥ 
আরতা যেতা আছে মাতিল কথাহানি উহানি হুনতই, দিতেই পৌ। 
প্রিয়র মারুপর থতার সমাচার মিলন পারা অর অবলারৌ ॥ ১০৩ 


এ মোর অনুরোধে, তোরউ লাভ অক, মাতিছ কথা এতা আযুদ্মান। 
“বিরহী সহচর কুশলে আছে তোর টেষ্ারা রামগিরি বসতিহান ॥ 
অবলে! হবা পৌ, কুশল সমাচার মনার হারপানি যক্ষ তোর। 
খ্রাণীতে পদে পদে বিপদে পড়তারা জনম অস্থির কতিয়ো অর ॥ ১০৪ 


বৈরী অছছে বিধি, উহানে খেয়ছেতা, রুদ্ধ অয়া গতি দুঃখ পার। 

উতাউ মনোরথে কঙালা তোর দেহ উগৎ দেহ থয়া নুঝেই তার | 
তাপিত নিংসাল অছৎ কৃশতনু জঙ্ের পানি তোর নয়নগিৎ। 

তারউ দি নয়ানে সদাই পানি আছে মিলার কৃশদেহ তোর গারিৎ £ ১০৫ 


যে কথা য়াকরের ইলেই লেই করে মাতানি মুঙে হাবি হমাজকর। 
উহানো লোভহানে মাতল কানে কানে সকনি মেইথঙ মনেয়া তোর ॥ 
আজিতে মুডে নেই, কথাও অগোচর, দূরেই অছে কতি, নেই কাদাৎ। 
বিরহ বেদনাল দেছে যে পৌহান আহেছু তোর মুঙে উতা মাতাৎ ॥ ১০৬ 


৫৩ 


হতৈকম্মিন কৃচিদপি ন তে চি সাদৃশ্যমস্তি॥ ১০৭ 


তবামালিখ্য প্রণয়কুপিতাং ধাতুরাগৈঃ শিলায়া- 
মাত্মানং তে চরণপতিতং যাবদিচ্ছামি কর্তুৃ। 
অসৈস্তাবব্মুহরুপচিতৈদ্টিরালুপ্যতে মে 
কুরত্ত্মিনরপি ন সহতে সঙ্গমং নৌ কৃতাত্তঃ ॥ ১০৮ 


মামাকাশপ্রণিহিতভুজং নির্দযাশ্েষহেতো- 
র্ধায়ান্তে কথমপি ময়া স্বগ্রসন্দর্শনেযু। 
পশান্তীনাং ন খলু বহুশো ন স্থলীদেবতানাং 
মুক্তাস্তুলা স্তরুকিশলয়েষ্শ্রুলেশাঃ পতস্তি ॥ ১০৯ 


ভিত্বা সদ্যঃ কিশলয়পুটান্‌ দেবদারুদ্রুমাণাং 


সপ্ন দিশভনোদমেউিরেরি। ১১০ 


সংক্ষিপ্যেত ক্ষণ ইব কথং দীর্ঘযামা ব্রিযামা 
সর্বাবস্থাস্বহরপি কথং মন্দমন্দাতপং স্যাৎ। 

ইথং চেতশ্চটুলনয়নে দুর্লভপরার্থনং মে 

গাঢোম্মাভিঃ কৃতমশরণং তৃদৃবিয়োগব্যথাভিঃ ॥ ১১১ 


নন্বাত্মানং বহুবিগণয়ন্নাত্বনৈবাবলম্বে 
তথকল্যাণি তৃমপি নিতরাং মা গমঃ কাতরতৃম্‌। 
কস্যাত্যন্তৎ সুখমুপনতং দুঃখমেকাত্ততো বা 
নীচৈ্সচ্ছত্যুপরি চ দশা চক্রনেমিক্রমেণ ॥ ১১২ 


শাপান্তো মে ভুজগশয়নাদৃখিতে শার্গপাণৌ 
শেষান্‌ মাসান্‌ গময় চতুরো লোচনে মীলয়িত্থা। 
পশ্চাদাবাং বিরহগণিতং তং তমাত্মাভিলাষং 
নির্বেক্ষ্যাবঃ পরিণতশরচ্চন্্িকাসু ক্ষপাসু ॥ ১১৩ 


৫৪ 


পাছু পরিয়ঙ্ুৎ কালা দেহ তোর, পাখাৎ মযূরর কেশর ভার । 

ডাকছি অরিডির আহিৎ তোর চানা, জোনাকে তোর শাত ঙালয়া থার ॥ 
গাটর হুর ঢউ অছেতা ভ্রবিলাস তোর হে বঙ্কিম, মোরাং নাই। 
তোরতা উপমান কুরাঙো নাপাছু মি, পুলয়া আকপেই, চগ্ডি, হায় ॥ ১০৭ 


এবাকা ধাতুরাগে শিলাৎ আকুরিতা প্রণয় কোপবতী চিত্র তোর। 
মনেয়া দেনা মিতে চরণে দেহ এগ ভাগ্যহীন অনু মানু এগর ॥ 
উবাকা জঙে জঙে পানির ধারাহানে গুরের আহিগির দৃষ্টিহান। 
দৈব নিষ্ঠুর এহানি মিলনৌ সহ্য নায়া তাতে নাদের দান ॥ ১০৮ 


হুপনে কোন দিন পেইলে তোরে মিতে সালকরুরি আত করিয়া নিং। 
কলকরিয়া প্রিয়৷ এ দ্বিয় বাহুল মি দরা আলিঙ্গনে তোরে বাধিং 
দেহিয়া দশা মোর এসাদে বারে বারে তরুর পত্রৎ বনর দৌ। 
মুক্তা উপমার পানির বিন্দুগি জঙেয়া কাদতারা মেলিয়া রৌ 1 ১০৯ 


বাগিয়া দেবদারু কালা নুয়া পাতা যে রস নিকুলের নুংশিময় । 
আনের বৌহানে সুরভি দক্ষিণে সকয়া তুষারর হিম-আলয় ॥ 
কালা তোর দেহ সকছে সাৎ আগে বুলিয়া গুণবতি! করিয়া নিউ । 
দিয়া আলিঙ্গন এ মোর অঙ্গৎ পাউরি তোর মিতে বানু ইউ ॥ ১১০ 


চটুল নয়না, হে! ডিগল রাতিহান কিসাদে করানিতে আগ মিকুপ। 
কিসাদে বার দিনে যেপরে যেবাকাউ নেয়নি সন্তাপ খানিয়ো সুপ & 
এসাদে দুর্লভ কামনা পুরানির দুরাশা করে করে যারগা দিন। 
খেয়য়া থায়া মিতে বিরহ দুঃখল হৃদিগ পুড়ে পুড়ে পাউরি হিন ॥ ১১১ 


কতিয়ো চিত্তাল নাপেয়া পথ মিতে ঠইগ দরে দরে আছু এপেই। 
তিয়ৌ কল্যাণী! দুঃখ পাহুরিছ,- এহান নায়া আর উপায় নেই ॥ 

ংগ এসাদেগ যেগর চিরসুখ, দুঃখ চিরকাল থারতা তার। 
চক্রনেমি এরে ভাগ্য, তলে গতি অইলে পিছে বার গজেদে কার ॥ ১১২ 


আরাক চারিমাহা শিচিল আছেগাতা জিপেয়া আহিহ্বগি উহানি কাপ। 
বিষ উঠতই শহ্যা এরাদিয়া, মোরতা অইতই বিগত শাপ 1 
বিরহকালে প্রিয়া, দ্বিয়গি বাসা বাসা যেহানি অভিলাষ করেছিলাং। 
শারদ পূর্ণিমা মিঙালে মিলনর পূর্ণ অয়া আশা দ্বিয়গি সাঙ ॥ ১১৩ 


৫. 


ভূয়শ্চাহ তবমপি শয়নে কণ্ঠলগ্না পুরা মে 

নিদ্রাং গত্বা কিমপি রুদতী সন্বরং বিতরবুদ্ধা। 
সান্তহাসং কথিতমসকৃৎ পৃচ্ছতশ্ তুয়া মে 

ৃষটঃ স্বপ্নে কিতব রময়ন্‌ কামপি ত্বং ময়েতি 1 ১১৪ 


ভির্মমাপি 
প্রাতঃকুন্দপ্রসবশিথিলং জীবিতং ধারয়েথাঃ ॥ ১১৬ 
কচ্চিৎ সৌম্য ব্যবসিতমিদং বন্ধকৃত্যং তুয়া মে 


পরত্যুক্তং হি ্রণয়িষু সতামীন্সিতার্থক্রিয়েব ॥ ১১৭ 


এতত্কৃতা প্রিয়মনুচিতপ্রার্থনাবর্তিনো মে 
সৌহার্দাদৃবা বিধুর ইতি বা মধ্যনুক্রোশবুদ্ধ্যা। 
াভৃদেবং ক্ষণমপি চ তে বিদ্যুতা বিপ্রয়োগঃ ॥ ১১৮ 


'অবলা বার হুন” যক্ষ পৌ দের, 'আছিলে ঘুমে রাতি, দিন আহান। 
খৌনু বেড়েয়া তি আছিলেগই মোরে, কাদলে উঠিয়া তি করিয়া মান ॥ 
কিয়াকা কাদলেতা মাতানি নাকরুরি, মুকসি দিয়া পিছে মাতলেতাই । 
হপনে দেহুরিতা আরাক নায়িকাগ রমণে মত্ত তি উগরে নাই ॥' ১১৪ 


দিলু মি পরিচয় চিহ্ন হাবি মোর উহানে জান খ্িয়া আছু হবাই। 

ভ্রমর আহিনি হে! মানুর কথাল তি মোরে অবিশ্বাস নাকরি নাই ॥ 

বিরহকালে উনি প্রণয় ক্ষয় অর, অসার এতা কথা, তোরে মাতিং। 

প্রিয়রে নাপেয়াহে আরাকো প্রেম বার ন্নেহৌ, গজে কার, আরাকো নিউ [” ১১৫ 


প্রথম বিরহিণী সখিরে তোর দিয়া প্রবোধ ৰাণীহানি, নাকরি ডিল । 
খনিত হুরবৃষ শূক্গ কৈলাস বেলেয়া বার অয়া মোরাং তিল | 
লয়া অভিজ্ঞান কুশল পৌহান আনিয়া বারিবাহ! তি মোরে দিছ। 
বিয়ানে মৎ অছে কুন্দ কুসুমর সাদানে মি এগরে কলকরিছ ॥ ১১৬ 


সৌম্য হে গিরক! অয়া তি বান্ধব দিতেইগাতা গিয়া এ গৌ মোর ? 
যৌন তি অছৎ, উতাউ মোরতাতে নেয়ছে সংশয়, হে জলধর ॥ 
যাচঞা চাতকর হুনিয়া, উত্তর নাদিয়া পানি তিতে করর দান । 
সাধুয়ে প্রার্থীর বাস্থা পুরা দেন৷ উহানে উত্তর তানুরহান ॥ ১১৭ 


বিধুর অদ্ভৃহান চেয়াউ অক, মোর দুঃখহানে অক, দুঃখ পার। 

করেদে প্রিয় কাম, গিরক, তোরে এতা মাতানি মোরতাতে থকৌ নার ॥ 
বরিষা আহিলে তি ইস্ট দেশে দেশে শোভান্বিত অয়া বুলিয়া থাক। 
বিজুলি প্রিয়া লগে মিকুপ আহানৌ জনমে তোর আর খেয়নি নাক ॥ ১১৮ 

মেঘর যাত্রাপথ 


মেঘদূত টীকা 
পূর্বমেষ 


শ্লোক ১ 


সংস্কৃত কবিতা উপস্থাপনা করানির তিনহান পদ্ধতি আছে। ১. আহান অইলতাই 
উপাস্য দৌ ওগর বন্দনা করিয়া ২. আরাক আহান অইলতাই মঙ্গল উচ্চারণ 
করিয়া বার ৩. তৃতীয় পদ্ধতিহান অইলতাই লগে লগে কাব্যর বিষয়বস্তৃহানাৎ 
প্রবেশ করিয়া । এপেই কালিদাসে তৃতীয় পদ্ধতি হান অনুরসরণ করেছে। 
ওঁতাউ কশ্চিৎকান্তা- (অনুবাদে কর্ম অবহেলা) বুলিয়া ক-শব্দগল অকরেছে 
থাংতে মঙ্গল উচ্চারণ করানিয়ো অইল। ক-শব্দর অর্থ আহান ব্রহ্ম । তু. শ্রুতি 
কংর্রক্ম। 

কর্ম অবহেলা- যক্ষরাজ কুবেরে নিযুক্ত করেছিল কর্মওুঁহানাৎ যক্ষ এগই 
অবহেলা করেছিলতা। মত আহান অইলতাই যক্ষ এগর কর্মহান আছিলতা 
নিক্কা বিয়ানে কুবেররকা শিবপৃজার ফুল আনেদেনা। বিয়ান্ত যক্ষপ্রিয়ারে 
এরাদিয়া যানা না মনেয়া আকদিন রাতি থামৃপালর কুড়ি আনিয়া থছিলতা। 
কুবেরে ফুল ওুঁতা কাতকরিং বুলতে ওঁতাৎ আছিল বেংগুল আগই কুবেররে 
কামাড়া দেছিল আরো কুবেরে অভিশাপ দিলতা । 

উইলসনে মাতেরতাই যক্ষ উগ কুবেরর উদ্যান রক্ষকগ । আকদিন তা আরাক 
আকপেই যিতেগা এরাবতে উদ্যান হান পারা দিয়া নষ্ট করে দেছিলতা। 


সংস্কৃত অলঙ্কারশন্ত্রমতে অভিশপ্ত ওঁগর নাঙ মাতানি থকনেই। ওহানে 
কালিদাসে যক্ষগর নাঙহান নামাতেছেতা। 

্নদ্ধ ছেয়াতরু - ছেয়া দের গাছজার। ছায়াবৃক্ষো নমেরু খ্যাত- ইতি 
শন্দার্ণবে । মন্লিয়ে এজার নমেরু কদ্রাক্ষ) জার বুলেছে। 

যক্ষ রামগিরি শিখরে থার - মূলে আছেতা আশ্রমেযু- মূলর বহুবচন ওঁহানাৎু 
হারপেয়ারতা যক্ষ গগ আকপেই নাগই নানান ফামে থাইল। 

রামগিরি - মল্পির মতে রামগিরি অইলতাই বর্তমান চিত্রকূট (বুন্দেলখণ্ডে 
যেপেই বনবাসর সময় আকথুরুম রামগাছি উপেই আছিলা.। 

উইলসনর মতে নাগপুরর উত্তরে রামটেক। 


৬০ 


শ্লোক ২ 


শ্লোক ৪ 


শ্লোক ৫ 


শ্লোক 


শ্লোক ৭ 


বর্তমান গবেষকে মধ্যগ্রদেশর রামগড় বুলিয়া নির্দেশ করতারা। এরে ফাম 
এহান নর্মদার উৎপত্তিস্থল অমরকূটর কাদাৎ। 


যেবাকা কতমাহা- (মাসান) উত্তরমেঘে যক্ষই মাতেরতা আরাক চারি মাহা 
থাইলগা । অর্থাৎনির্বাসনর আটমাহা লাল গেছেগা। 

আষাঢ় মাহানর এরথম দিনে (আষাঢস্য প্রথম দিবসে)-প্রথম দিবসে-মল্লির 
মতে প্রথম ভাগে ।আকতাই আষাঢস্য প্রশম দিবসে অর্থাৎ লয়ইলগা দিন হান 
বুলতারা। কারণ ৪র্থ শ্লোকে শ্রাবণ বি্তা অইল বুলিয়া আছে। কিন্তু এরে 
পাঠাত্তর এহান মন্লিয়ে নাকরের ৷ আষাঢ় মাহান হাবি বরন নাদিয়া লয়ইলগা দিন 
ওহান যক্ষই মেঘরে দেখল বুলিয়া খালকরে নুয়ারিয়ার। ছবিতীয়ত, আষাঢুর 
পয়লাকার দিন উঁহানাতৌ শ্রাবণ বিৎতা অইলবুলানি য়াকরের । 
বপ্রক্রীড়া-হস্তী বা বৃষই দাত বা হিংল মাটি খুলতারা খেলা ওহান। 

যন্তগজ দর্শন কার্ধসিদ্ধি সুচনা করের (প্রদীপ)। 


শ্রাবণ সমাগমে-আধাঢ়হান হমেইলে শ্রাবণ কাদা অইলবুলানি য়াকরের। 


মিাল ধুমা বৌ পানিয়ে তিলয়াহে- কালিদাসে মেঘ এতা কিতা কিতা 
বসতপুঞ্জল সৃষ্টি অছে উঁহান মাতেরতা নাগই। বরিষাৎ মেঘ এতারে কিসাদে 
দেখতারা উহান মাতেরতা ৷ 


মন্লিয়ে পুষ্কর বার আবর্তক মেঘ ছিতা বুলিয়া মাতেছে। অনুবাদে মন্লিরে 
অনুসরণ করলাং। 


এরে শ্লোক এহানাত মেঘদূতর লয়নির গ্লোকহান পেয়া যক্ষর নিবেদনহান । 


অলকা- কৈলাস টেডারাৎ কল্পিত নগরী আগ । যক্ষরাজ কুবেরর রাজধানী । 
ভারতীয় পুরাণ অনুযায়ী অলকা কৈলাসর খানি তলে আছে। 

দুয়ার উদ্যানে- মূলে আছে বাহ্োদ্যান। যক্ষপুরীগর দুয়াৎ উদ্যান আহান 
আছিল। ওঁহান চিত্ররথে হঙকরেছেহান। উঁহানে উদ্যান ওহানর নাউহান 


৬১ 


চিত্ররথ ৷ আরাক নাঙ আহান বৈদ্রাজ। 


কুবেরর মারুপ শিব উদ্যান ওঁহানাৎ থার। তার জটাগৎ আছে জোনাকহানে 
কৃষ্ণপক্ষরৌ ঙালকরে দের । 


0,০০1 র মতহান অইলতাই ওঁপেই শিবমূর্তি আগ আছে গর নিরালে 
আছে রত্নময় চন্দ্রকলা গর মিঙালে ঙালকরেরতা ৷ মত এহান য়াকরানি চিল। 
মণির মিঙালে অলকাহান হাবি ঙালনি সম্ভব নাগই। 


শ্লোক৮ 


পথিকবণিতা- ধোষিতভর্তৃকা, যেগর পতি বিদেশে আছে। এরে শ্লোক এহানাৎ 
রামায়ণর প্রভাব অতিস্পষ্ট। 


শ্লোক৯ 


বহক তোর- মূলে আছেতা ভ্রাতৃজায়ামূ। মোর প্রিয়া উগ তোর বহক। ওহানে 
তেইরে ওসাদে দৃষ্টিল চেইস ৷ মাতৃবৎনিঃশক্ংদর্শনীয়মূ মেল্সি)। 


অমৃতা বিরহিণী- এবাকাউ না মরিয়া জিংতা য়া আছে। 
শ্লোক ১০ 


বারাদে বাংগুরি- বাংগুরি বারা । হিন্দুর সাধারণ ধারণাহান পুরুষরকা বাতর 
বারা হবা; বাঙেদে হবা নেই । জ্যোতিষশান্ত্রর মতে বার ময়ূর, চাতক (নুংকুপি) 
অরিঙ ইত্যাদি হারৌ অয়া বাঙেদে থাইলে দেখতই ওগরতা মঙ্গলহান। 
বায়ুপুরাণে মাতেরতা ময়ূর, চাতক, অরিঙ ইত্যাদি বাডেদে থানা উঁহান 
মঙ্গলহান। গ্রীক ধারণাহান বাতেদে পাহিয়া ফরদানিহান হবা। রোমান 
ধারণাহান বার বাঙেদে হবা। 


শ্লোক ১১ 
শিলীঙ্ব- সেন্দিয়ল। কেরবগুর ছত্তি, জ্বিরপেপুরা ইত্যাদি শ্রেণীরতা, 


10510709010 


মরাল চয়- মূলে আছেতা রাজহংসাঃ। এতা আসলে [1812117780 । বরিষাহান 
মানস সরোবরে থাইতারা । জলজ উত্তিদ তানুর খাদ্যর মা পড়ের। 


প্লোক ১২ 
রাঘব পদরেখা-- রামগিরি টোরাগত রামচন্দ্র পদরেখা আছে। 


৬২. 


শ্লোক ১৩ 


এরে শ্লোক এহানাত্ত মেঘদূতর ভূগোল বিবরণ অকরেছিতা । 

শ্লোক ১৪ 
ন্চিল_ বেত, গল্লা। 
দিওনাগ- দিকৃস্তী। পৃথিবী এহানর দিক আটহানাৎ, আটগ দিকহস্তী বার 
'দিগৃগজ আছি বুলিয়া পুরাণে মাতের। 
মল্লিয়ে শ্লোক এহানর আরাক ব্যাখ্যা আহান দেছে ।ন্চিল অইলতাই কালিদাসর 
সহাধ্যায়ী আগ । সরস নিচুল বুলিয়া কালিদাসে তার প্রশংসা করেছেতা । প্রসিদ্ধ 
বৌদ্ধ নৈয়ায়িক দিঙনাগ কালিদাসর প্রবল প্রতিপক্ষ আগ। ওঁহানে 
“ুলহস্তাবলেপ' শব্দ ব্যবহার করিয়া কালিদাসে দিসুনাগর প্রতি বিরূপতা প্রকাশ 
করেছে। মন্লির পূর্বগামী কালিদাসর টীকাকার দক্ষিণাবর্তঁয়ো এরে শ্লোক 
এহানাৎ বৌদ্ধাচার্য দিঙনাগর প্রতি প্রচ্ছন্ন ইরধগিত আছে বুলিয়া নিংকরের। 
মন্ধির এরে ব্যাখ্যা এহান আধুনিক টাকাকারে বিভিন্ন কারণে গ্রহণযোগ্য বুলিয়া 
স্বীকার নাকরতারা। শ্লোকএহানাৎ দিউনাগানামৃ- বুলিয়া বহুবচন ব্যবহার 
করেছে। দিঙনাগ আকগ অইলেতে গৌরবে বহুবচন অর। নিন্দার প্রসঙ্গৎ 
গৌরবর ইঙ্গিত করানি এহান অযৌক্তিক। 


দিঙনাগাচার্য বিশ্ববন্ধুর শিষ্যগ । বিশ্ববন্ধুর রচনা চীনাভাষাৎ অনুবাদ অছেতা 
৪০৪ খৃষ্টান্দৎ। কালিদাস ৬ষ্ঠ শতাব্দীর মানুগ বুলিয়া মাততারা । অর্থাৎ দ্বিয়গি 
সমসাময়িকগি নাগই। 


নিচুল সম্পর্কে মল্লিয়ে মাতেছে ওঁতার গজে কিৎতাউ হার নাপাছি। 
শ্লোক ১৫ 


ইন্দ্রগপ- ফেন ধনুক । আগেদে লোকবিশ্বীসহান আছিলতা লেইসৌর মাটিৎ 
হুরপ থাইতারা উঁতার মণিতুত ফেন ধনুক নিকুলেরতা । 
শ্লোক ১৬ 


জনপদবধূ- গার জেলেই। উঁহানে ভ্রবিলাস নাজানিতা । উজ্জয়িনীর জেলেই 
ওতাবার এতার বিপরীত। 

এপেই ষক্ষই মেঘরে খানি পশ্চিমেদে গিয়া পিছেদে উত্তরেদে যানারকা মাতেছে 
কারণহানল গবেষণাগ মাহেই অছে। উইলসনে মাতেরতা ঠিক উত্তরেদে 
গেলেগা বিশ্ধ্পর্বতর দুর্গম অংশ লালনিৎ পড়ের। ওঁপেই কালিদাস মেঘর 


ভ্ 


সঙ্গীগ অনা নুয়ারের। কালিদাসে তার ধ্রিয় ফাম ওঁতাদে মেঘরে নিয়া 


যারগাতা। 

শ্লোক ১৭ 
আত্রকূট- হেইনৌ বা আত্্বনে বুজেছে আরো আত্রকূট। বর্তমান নাঙহান 
অমরকন্টক। 

শ্লোক ১৯ 
রেবা_নর্মদা। 
িছগা তবরা করে-নিয়াম সময় নাথাইছ; যানাহান ডিল নাক। 

শ্লোক ২০ 
বনর গজমদে নুংশি- মূলে বনর গজমদর বিশেষণ আছেতাতিক্ত ।তিক্ত বুলতে 
তিতা অথবা নুংশি বুজার। 
গজমদ- পুং-আত্তির নিরালে কান দুগ আছে। উতাত্ত প্রজননকালে রস 
আকতা নিকুলের। ওঁতার গত্হানে বেংগুল কিতা আকৃষ্ট অইতারা বুলিয়া 
মাত্তারা। 

শ্লোক ২১ 
মৃগর দলে- মূলে আছেতা সারঙ্গ। সারঙ্গর অর্থহান অরিঙ, ভ্রমর, আত্তি বা 
চাতক অর। রা.ব.র মতে সারঙ্গ /1061079 বা 30050. 05৪/। আমি 
এপেই রা. ব.র মত ওঁহান গ্রহণ করলাং। 

শ্লোক ২২ 
মল্লির মতে, শ্লোক এহান প্রক্ষিপ্তহান। শ্লোক এহানাৎ নুয়াতা কিৎতাউ নেই, 
আগেকার ওঁতার পুনরুক্তি বুলানি য়াকরের । 

শ্লোক ২৩ 
ময়ুর- মূলে আছেতী শুক্লাপাজ অর্থাৎ মযুর। 

শ্লোক ২৪ 


দশার্ণ- বর্তমান মালবর পূর্বাংশর নাঙহান দশার্ণ। বেত্রবতী (আধুনিক 
বেতোয়া) বার শুক্তিমতী (আধুনিক কেন) এরে গাট দ্বিয়হানির হাদিৎ আরাক 
গাট আহান প্রবাহিত অছে ওঁহানর প্রাচীন নাঙহান দশার্ণা আধুনিক দসান)। 
দশার্ণার ছ্বিয় পারর দেশ ওঁহান দশার্ণ। মহাভারত বার অন্যান্য সংস্কৃত লেরিকে 


৬৪ 


দশার্ণর উল্লেখশ মাহেই আছে। 

শ্লোক এহানরে মেঘদূতর অন্যতম শ্রেষ্ঠ শ্লোকহান বুলানি যাকরের । 

গৃহর বলিভক- গৃহহ্থই দিতারা খাদ্য খেইতারা পাহিয়া, কওয়া, পারৌ 
ইত্যাদি। 


গাণুর চৈত্যৎ- মূলে আছেতা আকুল গ্রাম চৈত্যাঃ। আকুল- বুজেছি। চৈত্য- 
বিভিন্ন টাকাকারে শব্দ এগর বিভিন্ন অর্থ করেছি। 


মন্লি._ পথর দ্বিয়বারাদে আছে গাছর পারেঙ। আকতাই মাততারা পবিত্র গাছবা 
অন্দির। 


বন্্রভ- বুদ্ধালয়। চৈত্য শব্দ এগ চিতা শব্দত্ত আহেছেতা। প্রাটীন হিন্দু 
প্রথাহান- সন্নযাসীরে গাটর পারে, সড়কর কাদাৎ সমাধি দিলা । ওঁপেই ডুমুর, 
পিপ্লল ইত্যাদি গাছ রুয়েইলা। ওঁহানে চৈত্য শব্দর অর্থ পথর কাদাৎ রুয়াছি 
পবিভ্রগাছ ডেমুর)। 

শ্লোক ২৫ 
বিদিশা- দশার্ণ দেশর রাজধানী, সীচীর কাদাৎ। বেত্রবতী- আধুনিক 
বেতোয়া। 

শ্লোক ২৬ 
নীচৈ- বিদিশার কাদার নেম টোরা আগ । নেম বুলিয়া নীচৈ নাঙহান পাউরি। 
আম্মকৃট পর্বত উচ বুলিয়া উগরে উচ্চৈঃ বুলেছে কবিয়ে। নীচৈর আধুনিক 
নাঙহান মাতে নুয়ারিয়ার । আকতাই বেসনগরর দক্ষিণর 'সাঞ্চি টেঙারা উগ 
বুলতারা। এরে টেঙারা এগর শিলাগৃহ তা পরিত্যক্ত বৌদ্ধ বিহার বার 
সঙ্মারাম বুলিয়া অনুমান করতারা। বুদ্ধদেব বসুয়ে মাতেরতা- এরে অনুমান 
এহান হাইহান অ থাইলেতে শ্লোক এহানাৎ বৌদ্ধ ধর্মর অবক্ষয় বিষয়ে কুটিল 
মন্তব্য আহান পাকরে পারিয়ার। 
পণ্যরমণী- বেশ্যা। 

শ্লোক ২৭ 
জিরেয়া খানি বার, দিছনে খানি ছেয়া-অর্থাৎনিয়াম নাডিলকরিছ। 
বননদী- পাঠীস্তর নবনদী,নগনদী। মন্লি বার বন্নভে বননদী গ্রহণকরেছি। 
পুস্পলাবী- ফুল ছিড়িয়া ডাল বানেয়া বেছতারাতা বুলিয়া নিংকরতারা নানান 
টীকাকারে। 


৬ 


শ্লোক ২৮ 
যাত্রা উত্তরে- অলকা আছেতাই উত্তরে, উতাউ যক্ষই মেঘরে বুলিয়া যানারকা 
মাতের কারণহান পশ্চিমেদে গেলেগাহে উজ্জয়িনী দেখতগানাই। উজ্জয়িনীর 
নাঙ চারিহান উজ্জয়িনী, বিশালা, অবস্তী বার পুষ্পকরপ্তিনী। 


শ্লোক ২৯ 
মল্লির মতে গাট এহান বিশ্ধ্যগিরিৎ্ত উৎপন্ন অছে। 
শ্লোক ৩০ 


সিদ্ধু- উইলসনে খালকরেছিলতাই সিন্ধু নাঙর গাটহান। পিছেকার শ্লোকে মেঘ 
উজ্জয়িনীৎ ফৌয়ইলগা। ওঁহানাৎ হারপেয়ারতা সিন্ধু বুলিয়া . এপেই 
নির্বিধযাহানরে বুজাছেতা কবিয়ে । কারণ সিন্ধু শব্দর অর্থ গাটহানৌ অর। 


এরে গ্লোক এহানাৎ দেহিয়ারতা রাজ্যহানর নাঙ অবস্তী বার ওঁহানর রাজধানী 
'বিশালা বা উজ্ঞয়িনী । বর্তমান মালবর পূর্বাংশ দশার্ণ বার পশ্চিমাংশ অবস্তী । 


শ্লোক ৩১-৪০ এরে দশহানি শ্লোকে আছেতা উজ্জয়িনীর বর্ণনা । 
উদয়ন- বৎসদেশর রাজাগ, রত্রাবলী নাটকর নায়কগ। 

শ্লোক ৩২ 
শিথ্া- এবাকার নাঙহানৌ শিগ্রা। পরিযাত্র পর্বতেত্ত নিকুলিয়া বর্তমান 
চন্বলে চের্ন্বতী) পড়েছে। এরে গাট এহানর পারগৎ উজ্ঞয়িনী। 

শ্লোক ৩৪ 
এগ (শিবমন্দির) মুকতস্থানহান শিচ্চিল নাগই বিলাস স্থানহানৌ (মন্লি)। 
কাদাৎ গাটহান- মূলে আছেতা গন্ধবতী, মন্লিয়ে মাতেরতাই নাঙহান। শিথ্বার 
হুরুকাং শাখা আহান। এহানর পারগৎ সুবিখ্যাত চণ্ডেশ্বর বা মহাকালর মন্দিরগ 
আছেতা। কোনো কোনো টীকাকারে বার ইমে শিখা বুলিয়া নিংকরতারা। 
পদ্মপরাগ বার যুবতী জলকেলিল গন্ধবতী অছেতা। 


শ্লোক ৩৬ 
বারাঙ্গনা- এতা মন্দিরর দেবদাসী । 
শ্লোক ৩৭ 


তুলেছে ছিয়বাহ- মল্লির অর্থহান উন্নত বাহুর সাদে বৃক্ষময় বন। অবশ্য 
এসাদৌ মাতানি য়াকরের- নাছানির সময় উন্নত বৃক্ষর সাদে শিবর উত্তোলিত 


৬৬ 


বাই । শিবে গজাসুর বধ করিয়া অসুর গর রকতে রাঙা চাম ওঁহান ছয় আতে 
তুলিয়া নাছেছিল। সেন্ব্যাহান. লেহে শিবরতা ওঁ ইচ্ছা ওঁহান জাগের ৷ মেঘে 
শিবর ইচ্ছাহান তৃত্ত করতই। মেঘর রঙহান কালা সূর্যাস্তর সময় রাঙাগ অয়া 
শিবে তুলেছে বাহু হানিৎ খেউহেগা। 

শ্লোক ৩৮ 
সালছি অভিসারে- রাতি অভিসারে সালছি নারী উঁতা সম্ভবত গণিকা । 

শ্লোক ৩১ 
মেঘরে কালিদাসে উজ্জয়িনীহান চানারকা মাৎলৌ কামহান নিংসিং করে দিয়া 
ডিল নানিরকা অনুরোধ করের । 

শ্লোক ৪০ 
শ্বস্তিতা- অষ্্রকার নায়িকারমা আগ । যেগর প্রণয়ীগই অন্য নায়িকার সঙ্গ 
করেছেহান হারপেয়া দুঃখ পাছে নায়িকা উগ। 
রাতিহান আরাক নায়িকা আগর লগে থায়া বিয়ানে আলথক অয়া আহির পানি 
পুছে দিলে খত্তিতা ওঁগ ধন্য অইরি। এহান বন্ুবিবাহ গ্রচলিত সমাজ আহান 
অসম্ভব নাগই ।বিয়ানে আলথক অয়া আহিল ওঁহানাৎ হারৌ নায়া কৌলি লাগলে 
এচুটিয়ো নাপেইতই। 
বেলিহানে রাতি এহান কুমূপেই থায়া বিয়ানে আয়া নলিনীর মেইথঙর 
আহিরপানি শিশির পুছেদের। 
কররোধ- কর কিরণ, তি বেলির কিরণহান থেপকরিয়া থাইলে বেলি গিরকর 
বিদ্বেষ পেইতেই। 

গ্লোক ৪১ 
গন্ভীরা_ প্রবোধচন্দ্র সেনর মতে শিপ্া নদীর আরাক শাখা আহান। এরে 
শ্লোক এহানাৎ মেঘ উজ্জয়িনী এরা দিয়া যারগা । 

শ্লোক ৪২ 
এপেই গন্তীরার কথা মাতেরতা যক্ষই। 

শ্লোক ৪৩ 
দেবগিরি- বর্তমান দেবগড়। কালিদাসর কালে এগেই কার্তিকেয় মন্দির 
আগ আছিল পাউরি। এবাকাউ এপেই কার্তিকেয় মন্দির আগ আছে। 
দেবগিরিতত মেঘ ইজ্জু অয়া উত্তরে যারগা । মধ্যমালবে চর্মন্বতী বা আধুনিক 


চন্বল। 
| ৬৭ 


শ্লোক ৪৪ 
মূলে কিন্তু যক্ষই মেঘরে আপনি বুলিয়া সম্বোধন করেছে শ্লোক এহানাৎ। 
শ্লোক ৪৫ 


পাখ আহানৌ পিদিরি। 


বর্থ- ময়ুরর পাখ। 
শ্লোক ৪৬ 


রজিদেব- দশপুরর রাজা রন্তিদেব আক্খুরুম গোমেধ যজ্ঞ আহান করেছিল । ৪ 
যজ্ঞ ওঁহানর রকতর ধারাল সৃষ্টি অছেতাচর্মন্বতী বা চস্বল। 

শোক ৪৭ 
শাঙ্গী- শূঙ্গল হংকরেছি ধনুকহান, ধারণকারী, শ্রীকৃষ্ণ। মেঘদৃতে শ্রীকৃষ্ণর 
উল্লেখ ছবিখুরুম আছে। 
গগনচারী হাবি -গন্ধর্ব ইত্যাদি দেবযোনি। 

শ্লোক ৪৯ 
কুরুক্ষেত্র- প্রাচীন কুরুদেশ সরস্বতীত্ত গঙ্গাহান পেয়া আছিল। রাজধানী 
হস্তিনাপুর বর্তমান মিরাটর কাদাৎ আছিল। ইন্দ্পস্থ আধুনিক দিল্লীর কাদাৎ 
আছিল । কুরুক্ষেত্র উল্লেখ কালিদাসে নাকরেছে- ইমে, ক্ষত্রপ্রধান পিশুনং- 
বুলিয়া কুরুক্ষেত্র নির্দেশ করেছে। 
্রহ্ষাবর্ত- মনু'রমা আছেতা সরস্বতী বার দৃষদ্বতী এরে গাট দ্বিয়হানির হাদির 
দেবনির্মিত ভূখণ্ড ওঁহানর নাঙহান (মনু ২/১৭)। তর্ষাবর্ত ভারতীয় বৈদিক 
সভ্যতার প্রধান কেন্দ্রগ। 

শ্লোক ৫০ 
সরম্বতী- খঞ্েদর যুগে সরস্বতী ডাঙর গাটহান অয়া আছিল বুলিয়া 
নিংকরতারা । বাকা এহানর প্রসিদ্ধিয়ৌ নিয়াম অছিল। ধথেদর সুবিখ্যাত 
ভরত রাজাগাছি এহানর পারগৎ বার ওবাকার ডাঙর ডাঙর ঘটনা গাট এহানর 
পারগৎ ঘটেছিল । পিছে পিছেদে হকতে হুকতে এহানর ধারাহান রাজপুতানার 
মরুভূমিৎবিলুপ্তঅছে। 


৬৮ 


০০০০০৯০০০১০ 


সরস্বতীর আধুনিক নাঙহান সারসুতি। শত্দ্রর পূব বারাদে প্রবাহিত গাটহান। 
_হিমালয়েত্ত উৎপন্ন আয়া রাজপুতানার মরুভূমিৎ বিলুপ্ত অছে। 

শ্লোক ৫১ 
কনখল- বর্তমান নাঙহানৌ কনখল। হরিছ্বারেণ্ত প্রায় তিন কি. মি. দূরেইৎ 
গঙ্গার পশ্চিমপারগৎআছে। 

শ্লোক ৫২ 
অস্থানে- যেপেই প্রকৃত গঙ্গা যমুনার সঙ্গমহান নাগই ওপেয়ো সঙ্গমহান 
মালছে। 

শ্লোক ৫৩ 
শিববৃষ শৃঙ্গ উগৎ ইত্যাদি- শিবর বৃযই খুলেছে অর্ল কৈলাসর চূড়াগ 
হঙছেতা। 

শ্লোক ৫৪ 
দেবদারু- মূলে আছেতা সরল গাছ । এপেই মন্লির অনুসরণ করিয়া দেবদারু 
(090৪) বুলেছি। ইংরেজ লেখকর মতে পাইন জাতআহান। 
চমরী- রমআলা তিব্বতি গোরু মইচ, ঘেতার রমেত্ত চামর হংকরতারা । পু 
চমর) 

শ্লোক ৫৫ 
শরভ- বেদরমা আছে হিমালয়বাসী প্রাণী, মহামৃগ বা মহাসিংহ। আকতার মতে 
তধ্বনেত্র, আটহান জাঙপালপা সিংহঘাতী অরিঙউ আকতা । 

শ্লোক ৫৭ 
বীচক- বাহাজাত আহান। পকে কানকরতারা কম উতাদে বৌ হমেইলে 
বাশিগর সাদে শব্দ অর বুলিয়া প্রসিদ্ধি আছে। 

শ্লোক ৫৮ 
তরৌঞ্চরহ্ধ- কার্তিকেয়র লগে পরশুরামর যুদ্ধ অইল বাকা পরশুরামে কাড় 
গার্দিয়া ক্রৌঞ্চ টেন্ারাগ কানকরে দেছিল। গর নাঙ ক্রৌঞ্চরন্ধ ৷ মহাভারত 
অনুসারে ক্রৌঞ্চরন্ধ পরশুরাম নাগই কার্তিকেয়র কীর্তিহান। ক্রৌঞ্চরদ্ধ 
এবাকাউ আছে। ত্রৌঞ্চরন্ধ মানস যাল্রীর হংসর দুয়ারহানবুলানিয়াকরের। 

শ্লোক ৫৯ 
কৈলাস- কৈল শব্দর ধাতুগত অর্থহান কেলি বা সন্ভোগর ভাব ওহানর আস 
(আবাস)। মানস সরোবরর উত্তরে আছে এরে সন্তোগভূমি এহান কুবেরর 


৬৯ 


রাজধানী বার শিবর বিচরণস্থল। 


মালছে দর্পণ অমর ললনার- স্ফটিক অথবা রুপাল হংকরেছি বুলিয়া কৈলাস 
এহান মেংশেলহানর সাদে স্বচ্ছ। 


শ্লোক ৬০ 


ছিরদ রদ পারা- দ্বিরদ- আত্তি, রদ- দাত। সদ্য কাপেছি আত্তির দাত সম্পূর্ণ 
ধলা। 


শ্রোক৬১ 

বলয় কুলিশ- বলয় বা বালাগাছর আঘাত বাবজ্ু। 
শ্রোক৬৪ 

উরে- মূলে আছেতা উৎসঙ্গ, উরহান, সালছে উরৎদ্বিয়গি। 


৭০ 


মেঘদুত টীকা 
উত্তরমেঘ 


শ্লোক ৬৫ 


সংস্কৃত কাব্যর বিভিন্ন সর্গ বিভিন্ন ছন্দল অকরতারা। উত্তরমেঘর প্রথম 
শ্লোকহানর ছন্দ পরিবর্তন নাকরিয়াও কালিদাসে ধ্বনিহান তঙাল করেছে। 


অলকার প্রাসাদ ওঁতা হাবিবারাদৌ মেঘর লগে তুলনীয় । মেঘর মা বিদ্যুৎ থার, 
অলকার সুন্দরী ওঁতাই বিদ্যুতর উপমা, ওপেই চিত্র তা ইন্দ্রধনুর উপমা, 
মূরজধ্বনি উতা মেঘগর্জনর উপমা বার ভূমিতলর মণি ওঁতা বরন বিন্দু। 


শ্লোক ৬৬ 
এরে শ্লোকএহানর ফুল ওঁতা পৃথিবীর নানান খতুর ফুল অইলৌ অলকাৎ 
আকসাটে শাতর । 

শ্লোক৬৭বার৬৮ শ্লোক দ্বিয়হানি আকতাই প্রক্ষিপ্ত বুলতারা। 

শ্লোক ৬৯ 
মদিরা রতি ফল- আসেবন্তে মধুরতি ফলং _ মল্লিয়ে মদিরার্ণবগন্থত্ত রতি ফল 
মদিরার উপকরণ দেছেতা সেলকম, সেঙকরেছি মধুর, মৌরস, কলা বার 


অন্যান্য দ্রব্য, পহন বার নানান ফুল তিলকরিয়া এরে কামোদ্দীপক মদিরা এতা 
হংকরতারা । অবশ্য অলকাৎ হংকরানি না লাগের, কল্পবৃক্ষজারে দের। 


শ্লোক ৭০ 
মুষ্টি বুজে আছে রত্র মণি- মল্লিনাথর মতে এহান দৈশিক ক্রীড়া জাত আহান 


নাঙহান গুপ্তমণি। সাধারণ ঘরর নিঙল বার কইনাই পি বা কন্দুক্ল (বল) 
খেলতারা । অলকার নিঙলে মণিমুক্তাল খেলতারা। 


শ্লোরু ৭১ 
ফিজেৎ- মূলে আছেতা ক্ষৌমং। ক্ষৌম [1797, শব্দ এগ ক্ষুমা শব্দর বিশেষণগ 
শন বা পউবন্ত্র। ধ্বজরাজ সাহিত্যশাস্ত্রীয়ে ক্ষৌম বসনরে সামাতু বুলেছিল 


বর্তমান অনুবাদকরাং। কিন্তু অলকার নিঙলে আমার সামাতুর সাদে ফিজেৎ 
পিদতাই বুলিয়া নিংনেই। 


শ্লোক ৭২ 


বিমান- সপ্ততল ঘর। শ্লোক এহানর ব্যার্থ আহান আছে। দৃতীগর সাহায্য লয়া 
শপ প্রণয়ী অন্তঃপুরে হমেয়া ব্যভিচার দোষ ঘটেয়া বার গুপ্ত পথেদে নিকুলিয়া 
যিতারাগা। 


চিত্ররে- মূলে আছেতা আলেখ্য। শন্ার্ণবে আছেতা আবেখ্য যন্ত্র করিয়া 


৭২ 


| 


আকেছিতা, বারচিত্র রূপাঢ্য ছবি ।প্রভেদহান পরিষ্কার নার। 
শ্লোক ৭৩ 


চন্দ্রমণি- চন্দ্রকান্ত 10017510178 রঙ নেই স্বচ্ছ মণি, লরেইলে হাকহান পারা 
শোভা দেহিয়ার (রা.ব.)। ফামহানর গজে চান্দোয়াহান আছে ওঁহানাত্ত 
চন্দ্রমণি মাহেই লামছে। রাতি নডেই জোনাকর মিভালহান ভালয়া মণিউভাৎ 
পড়লে গলিয়া পানির বিন্দু অয়া পড়ের। 


শ্লোক ৭৪ 


বৈভ্রাজ- স্বর্গর বাগানহান। গন্ধর্ব চিত্রে কুবেরর উদ্যানহানি রচনা করেছে 
আরো চৈত্ররথ বুলিয়াউ মাত্তারা । 


শ্লোক ৭৫ 
মন্দার-স্বগগর পঞ্চপৃষ্পর অন্যতম । ডেফল বা আকন্দ । আকতাই বাংলা মাদার 
বাসংস্কৃত পারিজাত বুলতারা । 
বিদ্যাসাগররর মতে, এহান প্রক্ষিপ্ত শ্লোকহান। 
শ্লোক ৭৮ 
আমার বর ঁগ_ আমার শ্ঘরগ বুলিয়া উচ্চারণ করল গঁবাকা আমি যক্ষর 
ব্যক্তিগত দুঃখহান অনুভব করিয়ার 
শ্লোক ৭৯ 
বৈদুর্য- বিদুর পর্বতে পেইতারা মণি আকতা, [.113191.82911বা নীলকান্ত। 
শ্রোক৮০ 
ইন্্রনীল--নীলকাততমণি, কনক কদলী -হুনার কৃত্রিম কলাগাছজার । 
শ্লোক৮১ 
প্রিয়ার বামপদ- মল্পিনাথে মাতেরতা নারীর স্পর্শৎ প্িয়ঙ্কু শাতর, মুখমদ্যৎ 
বকুল, চরাণাঘাতে অশোক, দৃষ্টিপাতল তিল বার আলিঙ্গনল কুরুবক, মন্দার 
নর্মবাক্যল, মুকসিহানাৎ লেহাও, নিংসাৎ হেইনৌ ফুল, এলা দিলে নমেরু বার 
সুঁডে নাছুলে কর্ণিকার কেনকটাপা) শাতর বুলিযা প্রসিদ্ধি আছে। 
শ্লোক৮ত 
শঙধ বা মইবঙ বার পদ্ম বা থাম্পাল কুবেরর নবনিধির মা আছেতা । এরে মূর্তি 
ছিয়হান মাঙ্গলিক চিহ্ৃহান করে মানুর আকারে আকিয়া থইলা । (রো.ব.) 


ণ্ত 


আকতাই মাতারাতা শঙ্খ বার পদ্মল যক্ষ গর রূপার পরিমাণ বিজ্ঞাপিত 
অছেতা। কবিতাহান উপভোগ করানিরকা এরে অর্থএহান অপ্রয়োজনীয়হান। 

শ্লোক ৮৪ 
করভ- আত্তিশৌগ। 

শ্রোক ৮৫ 
শ্যামা- মন্লির মতে যুবতী বা মধ্যযৌবনাগ । রা.ব.র মতে তণ্তকাঞ্চনবর্ণা নারীগ 
যেগর গারিগ জারর পরে সুখোষণ, বার শৌকরার পরে সুখশীতল, শ্যামাঙ্গী 
(9700909) । মনিয়র উইলিয়ামসর মতে বিশেষ লক্ষণযুক্তা নারী (0) যেগর 
দেহৎ খাতুলক্ষণ ্রকট (২) শৌ নাছেগ বার €৩)ক্ষীণাঙ্গীগ। শ্যামা- অ্রসূতা 
(কালে) 
শিখরিদশনা- দাতর আগা হুরু নারী উতা, মল্লির মতে ভাগ্যবতী বার উগর 
স্বামী উগ দীর্ায়ুযুক্ত। মতান্তরে ডালিমর আঠির সাদে দাত। মনিয়র 
উইলিয়ামসর মতে- আরব্য যৃধীকোরকর সাদে দাত যেগরতা। [9০৮৩ র 
মতে শিখরি- 0%৪]। 
খখম যুবতীগ- মুলে আছেতা সৃষ্টিরাদ্যেব- বিধাতাই সৃষ্টি করেছে প্রথম 
যুবতীগ হাস্তে বিধাতাই নিয়াম মনোযোগ দিয়া নিখুত করে সৃষ্টি করেছেতা। 
প্রথম- শ্রেষ্ঠ এপেই মিলটনে ইভরে মাতেছে পারেঙ আহান উদ্ধৃত করানি 
য়াকরের "0%, £91059 01 09200001 189 & 199 0181] 000'5 
৬/০105" 81801961109 31. 130. 896. 

শ্লোক ৮৬ 
চক্রবাকী- হংসশ্রেণীরতা, 7000 ৪০০9৪ । দিনহান হাবি চক্রবাক চক্রবাকী 
আকপেই থাইতারা, মুনিধষি আগর অভিশাপে রাতিহান দিয় দ্িয়পারে থায়া 
বিচ্ছেদ ভোগ করতারা বুলিয়া প্রবাদ । 

শ্লোক ৮৮ 
পুজাৎ আছে তেই- বলিব্যকুলা, স্থামী আলথক অয়া আহক বুলিয়া পুজা 
করিরিতা । 11500. এ মাতেরতা এরে পূজা এহানর নাঙ কাকবলি, বরিষাহান 
আইলে বিরহিতীর অবশ্যকর্তব্য পৃজাহান। ক 

শ্রোক৮৯ 


সারিকা- টোরার ময়না জাত আহান, চেরৌ নাগই। শুক- তেুয়া। দ্িয়তা 
জাত আহানর পাহিয়া নাগই। শুক শারির স্থামী-স্ত্ীধারণাহান 
লোকথরবাদহান। উইলসনে ময়না বুলেছে। হাবি হিন্দু যারিৎ এতারে স্ত্রী হিসাবে 

কল্পনা করেছি। সারিকা ৰা সারিয়ে নারীর প্রশংসা করতারা, পুরুষর দোষ 
দেহুয়েইতার । শুকে বার নারীর দোষ দেহযেয়া পুরুবর শ্রেষ্ঠত্ব প্রমাণ 
করতারা। বৃন্দাবন বিলাসিনী- এলা উঁহান নিংসিংঅয়ার এ প্রসঙ্গৎ। 


শ্লোক ৯০ 


দেহলি- দুয়ারহানর থংপাগ, বা মাংক্লহান। সম্ভবত যক্ষপত্রীয়ে দুয়ারহানর 
'কাদাৎ উচ পিড়া আহানর গজে নিক্কা আগ করে ফুল থইল । হাদিহাদিৎ উতা 
লেহেয়া ৩৬৫ দিনরতা আর কইদিন থাইল উহান চেইলতা ।রা.ব.। 


শ্লোক ৯১ 
শয্যা মাটিহানে- বিরহকালে পত্ত্রতাই মাটিৎগুমজানির নিয়ম আছিল মেলি) 


দিছনে সুখপৌ-রত্নীকরে আছে -বিরহিণীরতা মারুপ, ধাল্রী, ইমা-বাবা, মিত্র, 
দূত, শুক ইত্যাদি গ্রীতিকর। কিয়া বুললেতে- এতাইহে ইষ্ট (পতি বিষয়ে) কথা 
মাতে পারতারা। মেঘ দূতগ থাংতে ষক্ষর পৌ দিয়া হারৌ (সুখ) দিতই। মেঘে 
এবাকাউ যক্ষ প্রিয়ারে নাদেহেছে। 


শ্লোক ৯২ 
বিরহশব্যাৎ_বিরহশয্যাহান পাতাল" হংকরতারা (মল্লি) 
শ্লোক ৯৩ 
মল্লির মতে এপেই প্রণয়র ষষ্ঠ দশাহান সূচিত অছেতা। 
শ্রোক ৯৪ 
শন্ল্লান-প্রসাধনহীনস্বান। 
শ্লোক ৯৫ 
মন্তির মতে এপেই প্রণয়র অষ্টম দশা উন্মাদ বা চিত্তবিভ্রম) সূচিত অছে। 
শ্লোক ৯৬ পু 
ম্লিয়ে প্রণয়র দশ অবস্পর উল্লেখ করেছে- চক্ষুত্রীতি, মনঃগ্বীতি, সঙ্গসংকল্প, 
অনিদ্রা কৃশতা, অবসাদ, শীত্যাগ, উন্মাদ, মুর্ঠ বার মৃত্যু । ফক্ষপরিয়া নবম 
দশাৎপড়েছে- মেঘে চালাক করে যক্ষর পৌহান দিয়া তেইর ঠইগ রক্ষা করক। 
শ্লোক ৯৭ 
সুভগ-ভাগ্যবান। যেগই নিজরে ললনাপ্রিয় বুলিয়া নিংকরের ৷ 

নিয়াম ডিলনায়া- মূলে আছেতা অচিরাৎ _ অর্থাৎ চালাক করে । মেঘদৃতর স্তর 
দুহান। কল্পনাল মেঘ অলকাৎ ফৌয়ছেগা। অবশ্য এবাকাউ ফক্ষপ্রিয়ারে 
নাদেহেছে। খানিপৃপারা থায়া দেখতই। প্রকৃত ঘটনাহান অইলতাই মেঘ 
এবাকাউ রামগিরিৎ আছে। যক্ষর পৌহান লয়ইলেহে যাত্রা করতইতা। উঁহানে 
দেখতইহান ডিল নাছে। দিয় অর্থতৌ অচিরে বা নিয়াম ডিলনায়া প্রয়োগ অনা 
যাকরের। 

হে ভ্রাতা- চরম মুহূর্তহান অর্থাৎ যক্ষপ্রিয়ারে মেঘে দেহানির সময়হান কাদা 
অইল। ওবাকা বার নিংসিং করে দেরতা, হে মেঘ তি মোর জেঠা বেয়কগ। 
তেইরে বহকগ করে দেহিছক'। 

শ্লোক ৯৮ 


গজর বাম পট- বাম অর্থাৎ বাংগুরি বারার আহির পটগর কথা, মূলে নেই। 
মন্জির ব্ব্যহান _বাম অনাই উচিত । উতার গজে পিছেকার শ্লোকে হক্ষপরিয়ার 
বাংতুরি বারার উরৎগ ফালদিতই বুলেছে যক্ষই। গজর পটগ- নিমিত্তনিদানে 
আছেতা- শিরস্পন্দনে রাজছত্রলাত, ললাট স্পন্দনে উ্ধীষলাত, জ্রস্পন্দনে 
শুভলাভ, আহিগর গজর পটগ স্পন্দনে ইষটলাভ অপাঙ্গ স্পন্দনেইষ্টহানি সূচনা 
করের। 
দানে, দেবপূজাৎ, স্পন্দনে বার অলঙ্করণে পুরুষর বাতর বারা বার নারীর 
বাংগুরি বারা প্রশস্ত । 
এরে শ্লোক এহানাৎ মেঘে যক্ষ প্রিয়ারে দেখল। 

শ্লোক ৯৯ 
এরে হ্লোক এহানাৎ বাংগুরি বারার উরৎগি নিক্করানির কথা আছে। 
নিমিত্তনিদানে আছেতা- উরৎ আকগ ফালদিলে রতিত্াপ্ি, ছবিয়গি উরৎ 
ফালদিলে চারুবসন পানা সুচিত করের। এপেই ফক্ষ প্রিয়ারতা উরৎ আকগ 
ফালদেরতা । 

শ্লোক ১০০ 
খ্রহরকাল- ঘণ্টা তিনহান। মেঘরে মাতেরতা লগে লগে ঘুমেত্ত না উঠেইছ। 
বাকা তেই মোরে হপনেদে পানার চেষ্টা করিরি। চেষ্টা হান সফল অক। 
ফক্ষিয়া পয়লাগদে না ঘুমজিয়া শেষরাতি ঘুমজেছেগা। উঁহানে মেঘ গ্রহরকাল 
অর্থাৎবিয়ানহান ফুয়ানি পেয়া বাসেয়া থাক। 

শ্লোক ১০১ 
মানিনী_ মনস্থিনী। অনুচিত বিষয়ে বা কামে অসহিষ্ণু খাততা তি ঘুমহান বাগে 

দিলে কুপিত অইতই। 

মালতী- অভিধানে যুখী বুলতারা । মল্লিয়ে মাতেরতা জাতী । জীয়ফলর সমার্থক 

অনায়াকরের । রাসর এলাৎজাতী যুখী মাধবী মল্লিকা বুলিয়া ফুলর নাউ আছে। 
শ্লোক ১০২ 

হুনেদে অবিধবা- মেঘে অকরতে অবিধবা সম্বোধন করিয়া বৃঝাদ্লিতা তেইর 

স্বামী এবাকাউ জিংতা অয়৷ আছে। এরে শ্লোক এহানাত্ত যক্ষর পৌহান আরম্ভ 

অইলতা। 


করানি প্রিয়া বেণী উন্মোচন- মন্লিয়ে মাতেরতা মেঘ বার্তাবহগ শিচ্চিল নাগই 
পতি-পত্রীর মিলন ঘটারগ। মেঘ দেহিয়া প্রবাসী ঘরে যানাহান চালাক 
অইতারা। যেগই পথিকর সহায়ক উঁগ মারুপ যক্ষর কাতে আরাকো নিয়ামপারা 
করতই। 
শ্লোক ১০৩ 

পবননন্দন দেহিয়া মৈথিলী- মেঘদূতর প্রারস্তৎ সীতার স্মৃতিল শ্রদ্ধা জানাছিল 
কবিয়ে। এপেই বার আকথুরুম রামায়ণরে নিংসিং অয়ার। বালীকিরাং 
কালিদাসর খণ মেঘদৃতর বিভিন্ন ফামে প্রচ্ছন্ন য়া আছে। 


মন্্রিয়ে মাতেরতা- “সীতা বার হনুমানর উল্লেখ করিয়৷ যক্ষপ্রিয়ার পত্বিত বার 
মেঘর দৌত্য ব্যঞ্জিত অরতা ।' 


শ্লোক ১০৪ 
তোরউ লাভ অক- মোর উপকার অর্থাৎ পরোপকার করলে তোরতা পুণ্য লাভ 
অইতই। 

শ্লোক ১০৫ 


মনোরথে- মূলে আছেতা সন্বল্প। মল্লিয়ে অর্থহান দেছেতা মনোরথ বা 
অভিলাষ । 

শ্রোক১০৭ ১০৭-১১৫ এরে নয়োহান শ্রোক উত্তম পুরুষে লেঙছে। 
পরিয়ঙগ লতা) বার শ্যামা সমার্থক । 
চ্তী- ক্রুদ্ধা। মন্ল্রিয়ে মাতেরতা তেইর তুলনীয় (উপমান) কিততাউ আছে 
বুললেই'নুদ্ধ অইরি। ওহানে যক্ষই মাতেরতা- “তোরতা উপমান কুরাজ্ডো 
নাপাছুমি ...” ইত্যাদি। 

শ্লোক ১০৮ 
মন্লির বাখ্যাহান অইলতাই- 'বক্ষই প্রিয়ার ছবিহান আকিয়া তেইর জাঙরতলে 

তার ছবিহান দেনা মনার ।' প্রণয় কোপবতী প্রণয়িনী শব্দ এগিয়ে জাঙে পড়ানি 
বা জাঙহানাৎনিজরে আকানির ভাব উহানর যৌক্তিকতা দের। 


শ্লোক ১০৯ 
তরুর পত্রৎ- গাছর পাতাৎ।মন্লিয়ে মাতেরতাই । ফুতিহানল আহিগি গুরতারা 
ভাব ওহান ধ্বনিত অরতা। 

শ্লোক ১১০ 
বাল্ীকি রামায়ণে রামে মাতেরতা- হে বায়ু, কান্তারে স্পর্শ করানির পিছেদে 
মোরেস্পর্শকরিছ। 

শ্লোক ১১২ 
এরে শ্লোক এহানাৎ যক্ষই যে ধৈর্যর পরিচয়হান দেছে ওঁহানর কারণহান মন্লিয়ে 


মাতেরতা- ষক্ষর দুর্দশার বিবরণ দিলে যক্ষপত়্ী ভরপেইতই বুলিয়া যক্ষই 
ধৈর্যর পরিচয়হান দিলতা। 


শ্লোক ১১৩ 


আরাক চারিমাহা- বরিষার চারিমাহা (১১ আষাঢ় - ১১ কার্তিক) বিষণ নিদ্রা 
যারগা। কার্তিকর শুরা একাদশীৎ হরি ঘুমেত্ত উঠের। ওঁহানে হরি উ্থান 
হেরি উঠান) বুলতারা। 

শ্লোক ১১৪ 


মেঘরাং গোপন য়ারি আহান অভিজ্ঞানহানকরে দেরতা । 
শ্লোক ১১৬ ্ 

লয়া অভিজ্ঞান- হে মেঘ তেইরাংতৌ অভিজ্ঞান আহান আনিছ। 
শ্রোক ১১৮ 


মাতানি মোরতা থক নেই । অইলৌ কিমেতে করতু। 


মল্লিয়ে সারস্বতালংকার উদ্ধৃত করিয়া মাতেরতা কাব্যর অন্তৎ নায়কর ইচ্ছার 
অনুরূপ সর্বজনর প্রতি গ্রযোজ্য আশীর্বাদ উচ্চারণীয়। 


এপেই পাঠকরেউ মাতেরতা প্রিয়ার লগে মিকুপ আহানৌ বিচ্ছেদ নাক। 


নি 


এত 


মন্্লিনাথ 


কোলাচল মল্লিনাথ সুরি খৃষ্টিয় ১৪শ শতাব্দীৎ অন্ধপ্রদেশর ত্রিভুবননগরে জরম অছিল। 
বাপকর না নরসিংহ ভট্ট বার মালকর নাঙ নাগাম্মা। ১৩৮৫ খৃস্টাব্দৎ মল্লিনাথ জিংতা 
অয়া আছিল ওঁহানর এঁতিহাসিক প্রমাণ আছে। কালিদাসর রদ্ববংশ, কুমারসন্ভব বার 
মেঘদূতর টীকা, কৰি শ্রীহ্ষর নৈষধচারিত, ভারবির কিরাতাজু্নীয়ম, মার শিশুপালবধ 
ইত্যাদি মহাকাব্যর বার অমরকোষর টাকা তার অক্ষয় কীর্তি । বেদর সায়নভাষ্যর সাদে 
মল্লিনাথর সঞ্জীবনী টাকাও বিখ্যাত বার অমর অয়া আছে। তার রাজমৃগাক্ক নাগুর 
বৈদ্যশান্ত্রর টীকা, অলঙ্কারশাস্ত্রর টীকা, একাবলী বার ন্যায়শান্্রর তার্কিক রক্ষা টীকা 
কালজয়ী য়া থাইল। 


৭৯ 


কালিদাসর গ্রন্থ 


কাব্য 


মেঘদৃত 

কুমারসম্ভব (১ম-৮ম সর্গ) 

রঘুবংশ 

খতুসংহার (?) 

কালিদাসর নাঙে এচলিত লেরিক। এতা রহ্ববংশ লেখকরতা নাগই_ 
শ্রতবোধ 


অস্বান্তব 
কল্যাণস্তব 

কালীস্তোত্র 

কাব্যনাটকালঙ্কার 

গঙ্গাষ্টক 

ঘটকর্পর 

চন্তিকাদণ্কস্োত্ লক্ষীস্তব 
চ্চাস্তব লঘুক্তব 
জ্যোতিরবিদ্যাভরণ বিদ্বদিনোদকাব্য 
দুর্ঘটকাব্য বৃন্দাবনকাব্য 
নলোদয় বৈদ্যমনোরমা 
নবরড্ুমালা শুদ্ধিচন্্রিকা 
পুষ্পবাণ বিলাস শৃঙ্গারতিলক 
মকরন্দস্তব শৃঙ্গাররসাষ্টক 
মঙ্গলাষ্টক শৃঙ্গারসারকাব্য 
মহাপদ্মষড়ক শ্যামলাদপ্তক 
রত্বুকোশ সপ্তশ্লোকী রামায়ণ 


